Суҳбат чоғида ясалган латофатли қиз-қуғирчоқ | Qaraqalpaqstan Xabar Agentligi\nСуҳбат чоғида ясалган латофатли қиз-қуғирчоқ\nМиллийликни тараннум этувчи ҳунармандчилик намуналари қаторида қўғирчоқ тикувчи усталар деярли ҳар бир ҳудудта учрайди.\nМасалан, бошида дўппи, лўппи юзли, киприклари узун қиз тимсолини акс эттирган қўғирчоқ андижонлик Манзура Юсуповага тегишли бўлса, лойдан ишланган гўзал ўзбек қизлари тошкентлик Насиба Ахмедованинг ижод маҳсулидир. Хоразмлик қўғирчоқдўз Мансур Курязовни эса бугун нафақат юртимизда, балки чет элда ҳам жуда яхши билишади. Ана шундай ижодкорлардан бири, «Қорақалпоғистон Республикаси халқ таълими аълочиси» кўкрак нишони совриндори, «Ҳунармандлар» уюшмаси аъзоси Махада Алламбергеновадир.\nҲунарманд аёлнинг ижодиёти ўзига хос ва ранг-баранг. У қорақалпоқ халқининг миллий маданияти ва санъатини қоғоз ва лой орқали қўғирчоқларда акс эттириб, дунё мамлакатларининг таҳсинига сазовор бўлиб келмоқда.\nҚорақалпоғистоннинг Тахтакўпир туманида туғилиб вояга етган Махада Алламбергенова – 1980 йили Ж.Шамуратов номидаги Нукус давлат санъат билим юртинининг графика мутахассислигини тамомлаган. У йиллар давомида миниатюра, рангтасвир ва бўёқли нақшларда ўз асарларини яратди. Шу билан қатор Нукус шаҳридаги 33 сонли ихтисослаштирилган мактабда расм ва чизмачилик фанидан 23 йил ўқувчиларга таълим берди. Нафақага чиққанидан сўнг, миллий ҳунармандчиликда ўзининг кенг қамровли ижодини давом эттириб, қорақалпоқ миллий маданияти ва санъатини уйғунлаштирган ҳунармандлар мактабини ярата олди. Айни пайтда Махада опа, ўз устахонасида шогирдлари билан янги-янги ижодий ишларга қўл урмоқда. Қорақалпоғистоннинг чекка ҳудудларида ишсиз хотин-қизларга маҳоратли дарслар ўтказиб, ҳунармандчилик орқали тадбиркорлик билан шуғулланиш мумкинлигини ўргатмоқда. Бундан ташқари, Шимолий-ғарбий ҳарбий округи билан ҳамкорликда уюштирилаётган тадбирлар доирасида Нукусдаги 1-сонли ёпиқ шаҳарчанинг «Ватанпарвар» маҳалласида ҳарбийлар оилаларига ҳам қўғирчоқ ясаш сир-асрорларидан дарс бериб келмоқда.\n– Устозим рассом Қидирбай Нажимовдан қўғирчоқ ясашни ўрганганман, – дейди Махада Алламбергенова биз билан суҳбат пайтида. Қўғирчоқлар ва сувенирларни кераксиз қоғозлардан фойдаланиб, ясайман. Қоғозни ивитиб олиб, унга махсус елим аралаштирасиз ва хамир холига келтириб оласиз. Сўнг аралашмани қолипларга солиб керакли буюмни ясайсиз. Мени кўпчилик қўғирчоқларимдан танишади. Қўғирчоқларимдаги образлар ҳам қорақалпоқ қизу-жувонлари ва момолар сиймосидан олинади. Ва асосийси, мен ҳар бир образимга қорақалпоқ халқининг миллийлигини сингдираман. Либослар, бош кийим ва тақинчоқлар буларнинг барчаси қўғирчоқларимнинг қорақалпоқ эканлигинидан дарак беради.\nМахада опа суҳбатлашиб ҳам ўз ишидан чалғимас экан. Саволларга жавоб беряптилар-у, қўллари эса қоғоздан ясалаётган қўғирчоққа ишлов бериш билан банд.\n-Бу чиройли келин образи, – дейди опа. Келин бўлган аёлнинг либоси бошқача бўлади. Қўғирчоқда қорақалпоқ миллий бош кийими саукеле ва миллий кўк кўйлаги тасвирланяпти. Саукеле ва кўк кўйлакни фақат қизлар турмуш қурганда, катта байрамларда кияди. Сайёҳлар устахонамга кўп келишади. Мен уларга қўғирчоқларимни яратишда энг аввало миллий қадриятларимизга таянишимни айтиб ўтаман. Миллийлик замирида тарих, ўзликни англаш каби ғоялар мужассамки, ҳар бир инсон ўз миллий қадриятларига нисбатан доим ҳурмат ва эҳтиромда бўлмоғи лозимдир.\nҚўғирчоқ яратилиши ҳақида аниқ асосли фактлар йўқ. Қўғирчоқ аслида қизлар овуниб ўйнайдиган ўйинчоқ бўлиб, бугун дўконларда европа давлатларининг энг зўр брендлари асосида ишлаб чиқарилаётган қўғирчоқлар ўрин олган. Миллий қўғирчоқларимиз эса сайёҳларнинг эътиборини жалб этиш учун сувенир дўконларида сотилаётганлигини гувоҳимиз. Бу ҳақида Маҳада опага мурожаат этганимизда, ундан шундай сўзларни эшитдик:\n-Ўйинчоқлар ҳам болани тарбиясида муҳим роль ўйнайди. Тўғри, ҳозир янги замонавий даврда яшаяпмиз. Йиғлайдиган қўғирчоқлар бор, гапирадиган ва ҳатто овқат ейдиган қўғирчоқлар ҳам яратилган. Лекин бу қўғирчоқлар қай даражада боланинг тарбияси ва соғлиғига таъсир этаётганлиги ҳақида ҳеч ўйлаб кўрмаймиз. Қўғирчоқлар савдосида одатда мактабгача таълим муассасалари ходимларидан буюртмалар келиб тушади. Ота-оналарнинг қизиқишлари эса сустроқ. Хохлардимки, тарбия жараёнида ота-оналар тажовузкорона нигоҳларга эга қўғирчоқлар ёки ўйинчоқ қуролларни эмас, балки миллий характерни ўзида акс эттирган қўғирчоқларни фарзандларига ҳадя этишса. қўғирчоқ бир предмет бўлсада, бола онгида ўз халқига ҳурмат ҳисси уйғонади, фахрланиш туйғулари жўш уриб, ватанпарвар инсонлар сафида ўз юртига садоқатли инсон бўлиб улғаяди.\nМазмунли кечган суҳбат асносида яна бир латофатли қизнинг образи яралди. Бу қўғирчоқ Махада опанинг ўй-ҳаёллари, Она юртига бўлган чексиз меҳру-муҳаббати тимсоли сифатида қаршимда гавдаланди. Дарҳақиқат, ватанпарварлик касбу-кор танламас экан. Инсон қўллари гул, кун келиб бу қўллар Ватанни бунёд этишга ҳам қодир.\nҚорақалпоғистон ахборот агентлиги.\n20.07.2020, 11:20 | 133 марта кўрилди


ДЖТни қўллашга қарши кўрсатмалар :\n-юрак фаолиятининг етишмаслиги;\n-тана ҳароратининг юқори кўтарилиши ва ҳ.з.\n1.Ўпка вентиляциясини яхшилаш.\n2.Ўпка дренажини яхшилаш.\n3.Нафас олишда иштирок этувчи мушакларни мустахкамлаш.\n4.Кўкрак қафаси қўзғалувчанлигини ошириш.\n5.Тўқималарда қон ва лимфа айланишини яхшилаш.\n6.Марказий нерв системасида тормозланиш ва қўзғалиш жараёнларининг мувозанатини тиклаш.\n7.Ўсиб борувчи жисмоний юкламага организмни мослаштириш.\n8.Асоратларнинг олдини олиш.\n9. Битишмалар ва швартларнинг профилактикаси.\nДаволовчи гимнастика муолажаси якка тартибда, кичик гуруҳ ва гуруҳ тартибида ўтказилади. Даволовчи гимнастика муолажаси беморнинг ёшига, ҳолатининг оғирлигига, кардиореспиратор системаларининг функционал ҳолатига қараб якка тартиби аниқланади. Муолажа вақтида кўкрак қафасини яхши экскурсия бўлишига ёрдам берувчи ва нафас чиқаришни енгиллаштирувчи қуйидаги дастлабки ҳолатлардан фойдаланиш мумкин : бош қисми кўтарилган кроватда орқа билан ётган, стулнинг суянчиғига таяниб ўтирган. Муолажа комплексида асосан нафас машқлари (кўкрак, диафрагмал, товушли), умумий ривожлантирувчи машқлар қўлланилади, шу билан бирга орқа массаж қилинади.\nКичик гуруҳли ва гуруҳли тартибда асосан қуйидаги дастлабки ҳолатлар қўлланилади : ўтирган, стулга таяниб турган ва турган.\nБеморга шифохонада қўлланиладиган эрталабки бадан тарбия, даволовчи гимнастик муолажаси, беморларга бериладиган индивидуал топшириқлар ва меъёрли юриш шакллари тавсия этилади. Муолажа комплексига қуйидаги махсус машқлар киритилади : нафас чиқаришни узайтирган ҳолда нафас машқи, товушли гимнастик нафас машқлари, статик нафас машқи (диафрагмал), қўл мушакларини бўшаштирувчи машқлар, қорин олди мушакларни мустаклаш учун машқлар ва ҳ.з. Шу билан бир қаторда оддий ва енгил машқлар комплексга киритилади : қўл ва оёқларни букиш, ёзиш, келтириш, айлантириш, танани олдинга, орқага ва ён томонларга энгаштириш ва ҳ.з. Аста-секин снарядлар билан (медицинбол, гантелла, гимнастик таёқча) ва снарядларда (гимнастик скамейка, соғломлаштирувчи нарвон) бажариладиган машқлар тавсия этилади. Кўкрак қафаси, қовурғалараро, билак ва орқа мушакларини массаж қилиш буюрилади. Шифохонадан чиқиб, бемор Даволовчи гимнастика муолажасини шифокор назоратида поликлиника ёки врас жисмоний тарбия диспансерида давом эттиради. Шу босқичда амалий спорт машқлари (эшкак эшиш, чанғида ва конькида юриш, югуриш, сузиш), спортга оид ўйинлар (волейбол, баскетбол) ва шифохонадан ташқарида қўлланиладиган терренкур шакли қўлланилиши тавсия этилади.


ИнтерФУТБОЛ :: Суперлига, 23-тур: Андижондаги можароли ўйинда мезбонлар ва «Насаф» ҳам очко йўқотди\nСуперлига, 23-тур: Андижондаги можароли ўйинда мезбонлар ва «Насаф» ҳам очко йўқотди\nСизга яхши маълумки, Суперлига 23-турининг сўнгги ўйини "Бобур арена"да «Андижон» ва «Насаф» ўртасида кечди. Ҳиссиётларга бой кечган мазкур ўйинда 1:1 ҳисобидаги дуранг тнатижа қайд этилди.\nАйтганча, ўйиннинг сўнгги дақиқаларида ўйинда можароли ҳолат кузатилди. Бош ҳакам Азиз Асимов «Насаф» жамоасининг яққол голини инобатга олмагач, Қарши жамоаси футболчилари майдонни тарк этмоқчи бўлишди. «Насаф» бош мураббийи Рўзиқул Бердиев майдон ичига кириб, Азиз Асимов билан гаплашиб олиб, орани очиқ қилишга уринди.\n90-дақиқага келиб Азиз Асимов меҳмонлар дарвозаси томон пенальти белгилади. Аммо Фарҳод Соҳибжоновнинг зарбаси ноаниқ чиқди ва якунда ҳисоб ўзгармади – 1:1.\nШундай қилиб, «Андижон» 19 очко билан 13-ўринда қолган бўлса, «Насаф» 40 очко билан 4-ўринда бормоқда.\nАНДИЖОН – НАСАФ - 1:1 (1:0)\nАндижон. "Бобур Арена" стадиони. 5110 томошабин.\nГоллар: Василий Совпель, 26 (1:0), Андрия Калудерович, 57-пен. (1:1)\nАмалга оширилмаган пенальти: Фарҳод Соҳибжонов, 90+1 (“Андижон”)\n"Андижон": Элдор Адҳамов, Сардорбек Хурсандов, Азамат Исроилов, Усмонали Исмоналиев, Абдувоҳид Ғуломов, Бахтиёржон Қосимов, Павел Забелин, Василий Совпель, Фарҳод Соҳибжонов, Абдуғани Камолов, Пламен Димов\n"Насаф": Умиджон Эргашев, Алибек Давронов (Шерзод Насруллаев, 86), Ғолиб Ғайбуллаев, Дониёржон Нарзуллаев (Муродбек Раҳматов, 90+6), Дилшод Саитов, Баҳром Абдураҳимов (Шоҳмалик Комилов, 77), Акмал Мозговой, Ойбек Бозоров (Суҳроб Нуруллоев, 86), Марко Станоевич, Умарбек Эшмуродов, Андрия Калудерович (Ҳусайн Норчаев, 77).\nОгоҳлантиришлар: Бахтиёржон Қосимов, 54 – Андрижа Калудерович, 48, Акмал Мозговой, 70, Ҳусайн Норчаев, 80, Шерзод Насруллаев, 90+1.\nСуперлига 23-тури доирасидаги «Андижон» - «Насаф» (1:1) учрашувидан кейинги матбуот анжуманида мезбонлар бош мураббийи Виктор Кумиков жамоасининг пенальтидан фойдалана олмагани, «Насаф»га пенальти берилган вазият ва ўйин ҳақида тўхталди.\n«Қийин рақибга қарши ўйин ўтказдик. Ғалаба қозониш учун жуда яхши имкониятга эга эдик. Ўйин якунида пенальтидан тўп кирита олмаслик... Очиғи, бундай паллада ҳеч нарса демай, кетгинг келади. Ҳакам пенальтини қайтадан тепиш имкониятини ҳам берди, аммо барибир гол ура олмаслик... Футболчиларимиз савияси шунақами ёки омадсизликми бу, билмадим. Шу боис, кайфиятим жуда ёмон. Ҳаммасини бир четга суриб, футбол ҳақида умуман ўйламасликни истаяпман. 90-дақиқада пенальтидан икки марта фойдалана олмаганимиздан кейин натижадан қандай қониқиш мумкин?», - дейди «Андижон» жамоасининг россиялик мураббийи Виктор Кумиков.\nСуперлига 23-тури доирасидаги «Андижон» - «Насаф» (1:1) учрашувидан кейинги матбуот анжуманида меҳмонлар бош мураббийи Рўзиқул Бердиев учрашув бош ҳаками Азиз Асимов очиқча мезбонларга ён босгани, ўйинни тўхтатиб унга нима дегани ва майдоннинг ёмон ҳолати ҳақида гапирди.\n«Бугун рақиб билан ҳам, майдон билан ҳам анча курашдик. Рақиб жамоа кўпроқ стандарт вазиятларга эътибор беришини билардик. Афсуски, биринчи голни стандарт вазиятдан ўтказиб юбордик. Иккинчи бўлимда гол уриб, ўйинга қайтдик.\nИккинчи голни киритганимиздан кейин бош ҳакам нега голимизни бекор қилиб, ғалабадан маҳрум қилганини билмайман. Бош ҳакам «Андижон» ғалаба қозониши учун кўп ҳаракат қилишини олдиндан сезиб тургандим. Буни амалда ўзларинг ҳам кўрдинглар. Тоза голимизни ҳисобга олмади. Ўйин охирида эса пенальти белгилаган вазиятда ҳам менимча, пенальти йўқ эди. Пенальтидан зарба йўллангач ҳам рақиб футболчиси ўша вазиятда офсайд ҳолатида эди, ҳакам эса негадир пенальтини қайтадан тептирди. Ҳаммаси ҳакамларнинг виждонига ҳавола.\nЎйинни тўхтатиб, ҳакамни ўз олдимга чақирганимда ҳам унга фақат битта гапни айтдим. Бор нарсани бер, тўғри ҳакамлик қил, дедим. Уни сўкканим йўқ, ҳақорат қилганим йўқ. Гол бўлса ҳисобла, пенальти бўлса бер, деб голимизни бекор қилгани бўйича эътирозимни билдирдим. Биз ёрдам сўрамаяпмиз, рақиб голини ҳисобга олмагин, пенальти қўймаган демаяпмиз, борича ҳакамлик қил деяпмиз. Ўзларинг айтинглар, голимизни бекор қилиш учун у қаерда ўйин қоидаси бузилганини кўрди? Ўйин охирида эса пенальти белгилаганидан кейин қандай эътироз билдирмаслигим керак?\nЎйин охиригача нимадир бўлишини сезган эдим. Йигитларим ҳам ёнимга келиб, бугун барибир юта олмаймиз, деб айтишди. Ўша учун ҳам бугун ўйинни тўхтатишга мажбур бўлдим. Балки шу нарса керакдир»...\n09:46 АПЛ. 23-тур: «Сити» сериясига нуқта! (0)


Тошкентда юз таниш тизими жорий этилиши мумкин\n01 март 2021, Тошкент вақти: 19:04\nЎзбекистон ҳуқуқ-тартибот идоралари Тошкентда юз таниш тизимини жорий қилиш бўйича Хитойнинг Huawei ширкати билан музокаралар олиб бормоқда.\nPodrobno.uz сайтининг Тошкент шаҳар Ички ишлар бош бошқармаси маълумотига таянган ҳолда хабар қилишича, ИИВ вакиллари Хитой ширкати билан дастлабки музокараларни ўтказиб бўлганлар, айни пайтда лойиҳа ҳали амалга оширилишнинг илк босқичида турибди.\n“Бу тизим хитойлик инвесторлар билан биргаликда амалга ошириладиган “Хавфсиз шаҳар” лойиҳасининг асосий унсурларидан бирига айланиши мумкин. Асосийси, йўл ҳаракати қоидалари бузилишини автоматик равишда қайд этиш мақсадида Тошкентнинг 115 та йирик чорраҳасида ўрнатилган камераларимиз техник параметрларга кўра юз таниш учун ҳам тўғри келади”, деган Тошкент ИИББ вакили бу ерда шунчаки дастур таъминотини ўзгартириб, бошқарма марказида маълумотлар билан ишлашни созлаб қўйиш кифоя эканини урғулаган.\nЮз таниш тизими Хитойнинг ўзида кенг жорий қилинган. Айни пайтда инсон ҳуқуқ ва эркинликларини чеклайди, дея бу тизимни танқид қиладиганлар ҳам талайгина. АҚШнинг Ватандошлар эркинлигини ҳимоя қилиш уюшмаси (ACLU) доимий назорат фуқаровий фаолликка босим ўтказади ва одамларнинг жамоат жойларида ўзини тутишини тамоман ўзгартириб юборади.\nШу йилнинг май ойида Сан-Франциско шаҳри (АҚШ) расмийлари маҳаллий идоралар, шу жумладан, полицияга юз таниш тизимидан фойдаланишни тақиқлаб қўйдилар.\nАйни пайтда юз таниш тизимини тўла тақиқлаш бошқа хавотирларга ҳам асос бўлмоқда. Дейлик, мазкур тизим тўла тақиқланса, бу полициянинг бедарак йўқолганлар ёки жиноятда гумонланганларни қидириш ишига халал бериши мумкин.


14:42 / 02.02.2017\nБу жараён, аввало, фуқароларимизнинг энг муҳим ижтимоий-сиёсий масалаларни муҳокама қилиш ва ҳал этишда қатнашишга интилиши кучли эканини, турли касб, ёш, миллат вакилларида Ўзбекистоннинг барқарор ривожланишидан манфаатдорлик туйғуси юксаклигини кўрсатди. Норматив-ҳуқуқий ҳужжатлар таъсирини баҳолаш тизими порталига келиб тушган 1 минг 300 дан ортиқ фикр-мулоҳазалар, шунингдек, бевосита давлат идораларига юборилган таклифлар, ижтимоий тармоқларда кечган қизғин муҳокамаларни ўрганиш одамларнинг жамият ҳаётининг турли жабҳаларига доир фикрларини баҳолаш, долзарб масалаларни ҳал қилиш бўйича оқилона ва амалий ечимларни топиш имконини берди. “Танқид амалий таклиф билан гўзал” — айнан шу тамойил барча бўғиндаги муҳокамаларда муҳим мезонга айланди.\nБу саъй-ҳаракатлар Ҳаракат стратегияси лойиҳасини одамларнинг реал эҳтиёжларини акс эттирадиган қоидалар билан тўлдиришга, айни пайтда жамиятдаги кайфиятни, аҳолининг орзу-истаклари, аниқ муаммоларини аниқлашга, фуқаролик жамияти равнақини намойиш этишга замин яратди.\nЎзбекистон электрон оммавий ахборот воситалари миллий ассоциацияси, парламент палаталари ҳамда бошқа ташкилотлар томонидан ташкил этилган медиа-майдондан ташқари, барча оммавий ахборот воситаларида, ҳудудий босма ОАВларда, мамлакатимизнинг 24 та, хорижнинг 9 та веб-ресурсида, 16 та етакчи телеканал ҳамда 6 та радиоканалда қизғин муҳокамалар олиб борилди. Ҳаракат стратегияси лойиҳаси қоидалари ижтимоий тармоқлар фойдаланувчиларининг ҳам асосий мавзусига айланди.\nТаъкидлаш керакки, фуқаролар ижтимоий-иқтисодий муаммоларни ўз кундалик ҳаёти мисолида билади, қабул қилинаётган қонунлар, давлат дастурлари таъсирини рўй бераётган ўзгариш ва янгиланишлар орқали теран англаб етади. Шу маънода, Ҳаракат стратегиясининг жамоатчилик муҳокамасига ҳавола қилинганини кўпчилик тўпланиб қолган оғриқли муаммолар ҳақида очиқ ва эркин фикр алмашиш учун қулай имконият сифатида баҳолади. Аксарият келиб тушган таклифлар қабул қилингани ёки фойдали ахборот сифатида инобатга олингани қувонарли, албатта.\nБаҳс-мунозараларда давлат органлари фаолиятининг очиқлигини, давлат хизматлари шаффофлигини ва сифатини кучайтириш таклиф этилди. “Электрон ҳукумат” тизими салоҳиятидан тўлиқ фойдаланиш бўйича салмоқли фикрлар билдирилди. Бу аҳолининг хабардорлигини оширишга, пировардида уларнинг фаоллигига замин яратиб, жамиятда боқимандалик кайфиятини йўқотишга, одамларни барча давлат ишида бевосита иштирок этишга ундайди. Хусусан, “фуқаролардан бошқа давлат органлари ёки хўжалик субъектларидан бериладиган маълумотномаларни талаб қилишни тақиқлаш, уларни давлат органлари ўзаро сўрови асосида, жумладан, электрон ахборот алмашинуви орқали олиш тизимини яратиш” таклиф этилди.\nСудларнинг чинакам мустақиллигини таъминлаш ҳамда фуқаролар ҳуқуқий маданиятини юксалтириш бўйича белгиланган чора-тадбирлар муҳокама иштирокчилари томонидан кенг қўллаб-қувватланмоқда. Изоҳларда суд органларига бўлган ишончни ошириш зарурлиги кўрсатиб ўтилди. Аҳоли, айниқса, тадбиркорлар учун бепул юридик хизматлар тизимини ривожлантириш сўралмоқда. Электрон судлов амалиётини жорий қилишни якунига етказиш, фуқаролар учун суд жараёнларининг очиқлигини таъминлаш бўйича аниқ таклифлар илгари сурилди.\nҲаракат стратегиясининг иқтисодиётни ривожлантириш ва либераллаштиришнинг устувор йўналишлари бўйича муҳокамалар шуни кўрсатдики, Ўзбекистон халқи таклиф қилинаётган ислоҳотларни тўлиқ қўллаб-қувватламоқда ҳамда ушбу соҳа истиқболини кичик бизнес ва хусусий тадбиркорлик ривожини фаол рағбатлантиришда кўрмоқда. Аммо тадбиркорларнинг эркин фаолият кўрсатишида мавжуд тўсиқларни бартараф этиш бўйича амалга оширилган қатъий чора-тадбирларга қарамасдан, жамоатчилик фикри қатор муаммолар, жумладан, бюрократик сансалорликлар кузатилаётганини кўрсатаяпти. Масалан, назорат органлари билан муносабатларда тадбиркорлар манфаатлари устуворлиги ҳали ҳам таъминланаётгани йўқ. “Кенг аҳоли қатлами имкониятларини фаоллаштириш учун барча чорани ишга солиш керак. Тадбиркорга эркинликлар бериш мамлакат иқтисодиётини кўтаради!” дейишмоқда ишбилармонлар.\nАхборот-коммуникация технологияларини жадал ривожлантириш, интеллектуал қурилмалар ва интернет-сервисларни кенг жорий қилиш, ижтимоий муассасаларни замонавий воситалар билан жиҳозлаш, уларни тармоқ инфратузилмаларига интеграция қилиш ва улаш, ахборот технологияларини бизнес бошқарувига татбиқ этиш, давлат секторини автоматлаштириш, алоқа операторлари ва рақамли телевидение провайдерлари хизматларини кенгайтириш ва равнақ топтириш, маҳаллий ахборот технологиялари, дастурий таъминот маҳсулотлари ишлаб чиқаришни кўпайтириш учун қулай муҳит яратиш юзасидан амалий таклифлар, фикр-мулоҳазалар билдирилди. Фуқароларимиз буни Ўзбекистоннинг жаҳон бозоридаги рақобатдошлигини оширишда муҳим омил, деб ҳисоблайди.\nИштирокчиларнинг фикрича, Ўзбекистон иқтисодиёти улкан салоҳиятга эга. Масалан, катта-катта майдонларни қамраб олган қир-адирларда писта етиштириш учун табиий имконият мавжуд. Лекин бундан етарли даражада фойдаланаяпмиз, деб бўлмайди. Шу боис фуқаролар томонидан писта етиштиришни кенг йўлга қўйиш ва уни қайта ишлаш корхоналарини ташкил қилиш вақти келди.\nМуҳокамалар чоғида аҳоли экологик муаммоларга бефарқ эмаслиги яққол намоён бўлди. Тупроқ регенерацияси, сув таъминоти, ўрмон бойликларини асраб-авайлаш масаласи ҳам иштирокчилар диққат-марказидан четда қолмади.\nДарҳақиқат, табиатни ва табиий ресурсларни асраб-авайлашга етарли даражада инвестиция киритилмаслиги келажакда нафақат қишлоқ хўжалиги маҳсулотлари етиштириш ҳажмининг қисқаришига, оқибатда энергетика барқарорлигига, озиқ-овқат хавфсизлигига, инсон саломатлиги ва иқтисодиёт ривожига салбий таъсир кўрсатади.\nМамлакатимизнинг пул, валюта сиёсатини янада мустаҳкамлаш, транспорт тизимини ривожлантириш бўйича ҳам турли таклифлар келиб тушди. Юртдошларимизнинг эътироф этишича, Ўзбекистон нафақат минтақа учун, айни пайтда бутун Евроосиё доирасида халқаро транзит хаби бўлиш учун барча имкониятга эга.\nЭнг фаол муҳокама ижтимоий соҳани ривожлантиришнинг устувор йўналишлари юзасидан бўлди. Янги иш ўринлари яратиш ҳамда аҳолининг, аввало, касб-ҳунар коллежлари ва олий ўқув юртлари битирувчиларининг, меҳнат бозорида рақобатга кириша олмайдиган фуқаролар тоифалари бандлигини таъминлаш каби масалалар ҳеч кимни бефарқ қолдирмади. Бунда дастурчилар, маълумотлар базаси маъмурлари учун меҳнат ҳақи тўловини қайта кўриб чиқиш масаласига алоҳида урғу берилди. Зеро, бу масалалар жаҳон тажрибасидан келиб чиққан ҳолда, юртимиз иқтисодиёти учун зарур кадрлар қўнимсизлигининг олдини олишда муҳим аҳамиятга эга.\nУй-жой коммунал соҳасини ислоҳ қилиш фуқароларимиз томонидан энг кўп фикр билдирилган йўналишлардан биридир. Муҳокамалар ушбу йўналишда, шу жумладан, хусусий уй-жой мулкдорлари ширкатлари фаолиятида жиддий муаммолар борлигини, коммунал тўловларни асоссиз равишда ошириш ҳолатлари учраётгани, соҳада малакали мутахассислар етишмаслиги каби масалалар мавжудлигини кўрсатди.\nЖамоатчилик муҳокамаси иштирокчилари мамлакатимиздаги тинчлик ва осойишталикни юртимизнинг мустақиллик йилларидаги асосий ютуғи сифатида эътироф этдилар. Ўзбекистонда динлараро ва миллатлараро тотувлик, бағрикенглик муҳити ҳукмронлигини, юртимизнинг халқаро ҳамжамиятда нуфузи ўсиб бораётганлигини ғурур ва ифтихор билан таъкидладилар. Хавфсизлик, диний бағрикенглик ва миллатлараро тотувликни таъминлаш ҳамда чуқур ўйланган, ўзаро манфаатли ва амалий ташқи сиёсат соҳасидаги устувор йўналишлар халқимиз томонидан тўлиқ қўллаб-қувватланди. Ўзбекистон дунё ҳамжамияти учун очиқ бўлиб, фуқаролар хорижга ҳеч бир тўсиқсиз, энг муҳими, хавфсиз сафар қилишни, бизнесини кенгайтиришни истайди. Амалий таклифларда консуллик идоралари фаолиятини, уларнинг ҳуқуқий асосларини такомиллаштириш, шунингдек, фуқаролар ва давлат манфаатларини ҳимоя қилиш бўйича чораларни кучайтириш зарурати ўз ифодасини топган.\nМухтасар айтганда, 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракат стратегияси лойиҳаси юзасидан ўтказилган кенг жамоатчилик муҳокамасини “Ўзбекистон деб аталмиш умумий уйимиз тақдирини белгилашда иштирок этиш имконияти яратиб берилгани учун раҳмат!” деган ғоя билан умумлаштириш мумкин. Зеро, кенг кўламли ислоҳотларда жамоатчилик иштирокининг ушбу шакли, шубҳасиз, фуқаролик жамияти ривожида муҳим аҳамият касб этади ҳамда давлат томонидан пухта ва самарали қарорлар ҳаётга татбиқ қилинишида асосий воситага айланади.


Ўзбек ёзувчиси Нурали Қобул билан ҳам Москвада (яқинроқ) танишдик. Жуда табассумчан йигит эди. Инсонлар билан ижтимоий “контакт” ўрнатишда моҳир эди. Муомаласи ҳамма билан яхши эди.\nУни кейинроқ (90-йилларда) депутат сифатида кўпроқ танидим ва шунга таяниб, унинг шахсини ижодкорлар ичидаги энг катта, нуфузли синфи – «ёшулличилар» синфига қўйиш мумкин.\nБу синфнинг дунёқараши бундай: «Инсон бу дунёга бир марта келади. Роҳат қилиб яшаш керак. Қандайдир мавҳум идеаллар учун адабиётни восита қилмаслик керак, гўзал, инсонларни гўзалликка етаклайдиган нарсалар ёзиш керак.\nБуларни ёзаркан, душманни дўст қиладиган шаклда ёзиш лозим, дўстни душман қилиб эмас. Адабиётни сиёсатга ҳам восита қилиш ақлсизликдир. Жуда восита қилгинг келса, тарихий асарлар ёз, тарихдаги сиёсий лидерларни танқид эт, бутун нафратингни тарихий персонажлар кўксига жойлаб, уларнинг оғзи билан жорийларга эмас, яна ўша тарихий лидерларга ҳужум қил.\nЖорий сиёсатга эса зинҳор аралашма. Аксинча, ёшуллиларга эҳтиром кўрсат, уларнинг қўлини ол, уларнинг дўстларига яқин, душманларидан узоқ юр. Зотан, бизнинг халқ золим ҳукмдор бўлмаса, қутуриб кетади, бу, афсус, ҳақиқат. Иложи борича ёшуллиларга яқин бўлиш керак…»\nБу стандарт «ёшулличи» психологиясидир.\nНурали Қобулда бу хислатларнинг айнан қайсиниси бор эди, буни аниқ айта олмайман. Аммо унинг «ёшулличи» синфига оид эканига шубҳам йўқ.\nНега буни ишонч билан айтяпман? Чунки ўзбек ижодкорларининг катта фоизи «ёшулличи» ва бу синфга кирмаган фоиз ичидагилар ё қатл этилди, ё ўз ажали билан ўлди, ёки қамалди ва ёки сургун қилинди.\nАслида «ёшулличи синфи» йиртқич синф эмас. «Тарихий шарт-шароит» бўлса, «ёшулличилар» эзгулик тарафида туриб, жуда кўп хайрли ишлар қилиш салоҳиятига эга кишиларнинг синфи.\nЯхши яшашни ҳақли равишда истаган инсонлар. Бу йўлда «ёшулли»га нақадар яқин юрилса, шу қадар яхши бўлишига ишонган характерлар.\nНурали билан боғлиқ бир неча илиқ хотирам бор. Шулардан биттаси Москвадаги учрашувимиз. 1979 йилда Ўзбекистон «Госкомиздат»и бошлиғи билан келган ёш Нурали Қобулни эслайман.\nУ ўша пайтлардаги «халқ отасига» куёв мақомида эди. Нурали учун махсус «Совет Ўзбекистони санъати» журнали очиб берилган эди, Нурали унинг бош муҳаррири эди. Менга: «Ҳеч ким босмайдиган, цензурадан ўтмайдиган бир материал беринг, мен босаман!» деди қаҳрамонларча.\nНуралининг шундай тантилиги бор эди куёв бўлишига қарамасдан. Ёки куёв бўлгани туфайли. Нурали Қобулга русларнинг Русияга даф бўлиши орзу қилинган ушбу утопик бир эссени бердим:\nБу ҳолат бир қарашда лоқайдлик бўлиб кўриниши мумкин, аммо уларнинг қиёфасига диққат қилган киши бир нарсани пайқайди: ҳайкаллар бири иккинчисини таниш учун қаттиқ тиришяпти – саллали шоир пешонасини тириштириб, “буни қаерда кўрувдим-а”, дегандай фрак кийган шоирга, фракли шоир эса унга тикилади.\nЧиндан ҳам, жуда кўп ҳайкалларимиз қаерга ва нима учун келиб қолганини билмайди. Кимдир уларни боладай етаклаб келади-да, “Мана шу ерда туринг, мен ҳозир қайтиб келаман”, деганича ғойиб бўлади… ва ҳеч қачон қайтиб келмайди.\nКези келганида шуни айтиш керакки, омадли ҳайкаллар хиёбонда ёлғиз ўзи туради.\nҲа, турмушдаги ажиб фалсафа ҳайкаллар ўртасида ҳам расм: буюк одам доим танҳодир.\nҲатто ҳайкалларнинг навбатда турганларидан фарқли, у ўзининг қаерда – ватанидами ё хориждами эканлиги билан қизиқмай, бемалол ҳаёлга шўнғий олади, бунинг устига, танҳо ҳайкалнинг қўлида бирорта китоб бўлиши муқаррар – шуни ўқиб вақт ўтказади ҳеч бўлмаганда.\n– Негаки… – деб жавоб бермоқчи бўласиз-у, ўзингиз ҳам билмайсиз негалигини.\n– Мен Пушкин мухлиси бўлганим учун! – деб фахр аралаш ҳазил қиласиз, лекин дўстингизнинг бошқа шоирга муҳаббатини ҳақорат қилишдан қўрқиб, алдашда давом этасиз: – Пушкин Ўзбекистонни севгани учун. Пушкин-Дантес дуэлининг сабабини биласизми? Сабаби бир – Ўзбекистон.\nСиз Пушкинни севасиз ва унинг нега айнан шу ерда турганини оқлаш учун ҳар қандай ёлғонга тайёрсиз.\nБуюк шоирни қуршаган тошкентлик канизак дарахтлар эса оҳиста қўшиқ айтадилар. Одатда Шарқ одамлари қўшиқ тинглаётиб, беихтиёр оҳангга мос бош тебрата бошлайдилар.\nЧунки Оврўпада бош тебратишмайди.\nОврупаликлар ҳар қандай оҳангга оёғи билан жўр бўлишади.\nПушкин хиёбонидан ўтаётган ҳар бир йўловчи шоирнинг жим депсиниб, нотаниш халқ мусиқасини бутун бронза вужуди билан тинглаётганига гувоҳ бўлади…\nМана бу хиёбонда эса иккинчи бир буюк сиймо турибди.\nБу ёзувчига қўйилган ҳайкаллар дунёнинг ҳамма бурчагида бўлса керак. Лондоннинг қайси кўчасига қўйилган экан унинг ҳайкали? Парижнинг қайси бульварига?\nУнинг ёнидан ўтсангиз, сизга меҳри ийиб кетади, буюк пролетар ёзувчисининг сизга ўхшаган оддий одамларни қанчалик севганини яхши билганингиз учун унга биродарларча таъзим қиласиз, салом берасиз:\n– Қайси шамол учирди бу ёқларга, Алексей Максимович?!.\nАлбатта, у ҳайкал сизга қайрилиб ҳам қарамайди. Биринчидан, ҳайкалларнинг бўйни жуда қаттиқ:\n– қайрилиш учун уларга камида юз йил вақт керак.\ndata-title="Императив-15. Пушкиннинг Тошкентда нима иши бор?" data-description="
(Муҳаммад Солиҳ аудиокитобининг давоми)

Ўзбек ёзувчиси Нурали Қобул билан ҳам Москвада (яқинроқ) танишдик. Жуда ..." data-image="https://eltuz.com/wp-content/uploads/2021/03/rasm4298147.jpg" data-url="https://eltuz.com/sas/217190/" data-services="facebook,odnoklassniki,twitter,telegram" data-counter="ig">


Ҳиндистон кимё заводидаги портлаш қурбонлари сони 12 кишига етди\n15:22 / 28.05.2016\nҲиндистоннинг Махараштра штати кимё заводида рўй берган портлаш оқибатида камида 12киши қурбон бўлган, деб хабар қилмоқда фавқулодда вазиятларга қарши кураш миллий марказида. Бундан аввал, 5 нафар қурбон ва 120дан ортиқ жабрланганлар хусусида сўз борган эди.\nҲодиса, 26 май куни эрталаб Мумбай шаҳридан 50 км узоқликдаги Домбивали шаҳридаги кимё заводида рўй берган. Дастлабки тахминларга кўра, портлаш ёнғинга сабаб бўлган. Заводдаги кимёвий моддалар кўплиги боис, аланга тез суръатларда атрофга тарқалган. 70дан ортиқ жабрланувчи шифохонага ётқизилган, қолганларга воқеа жойида тиббий ёрдам кўрсатилган.\nҲалок бўлганлар орасида, заводнинг эгаси бўлган Probace Enterprises компанияси бош директорининг икки ўғли ва келини ҳам борлиги айтилмоқда.\nҲуқуқ-тартибот идоралари, фирма хўжайинларига бир неча моддалар, хусусан, "эҳтиётсизлик туфайли ўлимга сабаб бўлиш" моддаси бўйича жиноий иш очган.


Истиқболли бошқарув кадрларини танлаб олиш бўйича “Тараққиёт” республика биринчи танлови ғолибларини тақдирлаш маросими – Ўзбекистон Республикаси Президенти ҳузуридаги Давлат бошқаруви академияси\nDSc. 20/13.05.2020.I 23.01 рақамли илмий кенгаш таркиби\nТўлов-контракт асосида таҳсил олувчи тингловчилар учун контракт миқдори\nЎзбекистон Республикаси Президенти ҳузуридаги Давлат бошқаруви академияси > Янгиликлар > Истиқболли бошқарув кадрларини танлаб олиш бўйича “Тараққиёт” республика биринчи танлови ғолибларини тақдирлаш маросими\nИстиқболли бошқарув кадрларини танлаб олиш бўйича “Тараққиёт” республика биринчи танлови ғолибларини тақдирлаш маросими\n30.07.2019 30.07.2019 Academy\nЖорий йилнинг 27 июль куни Ўзбекистон Республикаси Президенти ҳузуридаги Давлат бошқаруви академиясида Истиқболли бошқарув кадрларини танлаб олиш бўйича “Тараққиёт” республика танлови ғолиблари ва финал босқичининг иштирокчиларини тақдирлаш маросими бўлиб ўтди.\nМазкур танлов биринчи бор ўтказилди ва мамлакатда истиқболли бошқарув кадрларининг тизимли асосда танлаб олинишини таъминлаш, шунингдек, давлат ва хўжалик бошқаруви органлари, маҳаллий ижро этувчи ҳокимият органлари, бошқа давлат органлари ва ташкилотлари тизимида уларнинг касбий малакасини узлуксиз ошириб боришга кўмаклашишга қаратилган.\nЎзбекистон Республикаси Президентининг 2018 йил 30 майдаги “Истиқболли бошқарув кадрларини танлов асосида танлаб олишнинг замонавий тизимини яратиш чора-тадбирлари тўғрисида”ги Қарорига мувофиқ мазкур танловнинг ҳар уч йилда бир марта ўтказилиши назарда тутилган.\nТанлов давлат ва жамият бошқаруви, суд-ҳуқуқ, молия-кредит, саноат, иқтисодиёт, АКТ, қишлоқ ва сув хўжалиги, архитектура ва қурилиш, коммунал хўжалик, солиқ, божхона, экология ва атроф муҳитни асраш, таълим, фан ва инновациялар, маданият, санъат ва спорт, соғлиқни сақлаш, ташқи сиёсат, ташқи иқтисодий фаолият ва туризм, макроиқтисодиёт ва ҳудудий ривожланиш, транспорт ва логистика соҳасидаги “Энг яхши бошқарувчи” номини олиш учун 16 та номинация бўйича ўтказилди.\n“Тараққиёт” республика биринчи танловига тайёргарлик жараёнида Германия, Франция, Корея Республикаси, Сингапур ва бошқа ривожланган давлатлар тажрибаси ўрганиб чиқилди.\nТанлов ўтказилиши билан боғлиқ тадбирларда энг муносиб номзодларни танлаб олиш учун 30 дан ортиқ вазирлик, идора ва жамоат ташкилотлари вакиллари ва раҳбарлари, шунингдек, республикадаги етакчи олим ва экспертлар жалб этилди.\nИшчи гуруҳлар томонидан аризалар ўрганиб чиқилиб, раҳбарлик лавозимида камида 3 йиллик меҳнат стажига эга бўлган 3825 нафар талабгор танловда иштирок этиш учун тавсия этилди.\nТанлов 5 босқичда амалга оширилди. Ҳар бир босқич иштирокчилар қобилиятини очиб бериш, ўз устида ишлаш, касбий ўсиш учун восита бўлиб хизмат қилди.\nТанловнинг биринчи ва иккинчи тур онлайн тест босқичларидан муваффақиятли ўтган 1356 нафар иштирокчи навбатдаги босқичга ўтди.\nКейинги босқичда иштирокчилар ахборот-таҳлилий материал (доклад) тайёрлаш бўйича синовдан ўтказилди. Сараланган 300 нафар талабгор ташкилотчилик қобилияти ва бошқарув салоҳиятини аниқлаш бўйича ёзма тест топширди. Улардан 150 нафар иштирокчи танловнинг финал босқичида иштирок этиш ҳуқуқини қўлга киритди.\nТанлов иштирокчилари финал босқичда муаммоли вазиятларда қандай йўл тутиш кераклиги юзасидан билим ва кўникмаларини намойиш қилиб,\nўз йўналиши бўйича Танлов комиссиялари суҳбатидан ўтдилар.\nЖорий йилнинг 9-16 март кунлари танловнинг финал босқичи ўтказилди. Унда иштирокчилар бошқарув профессионализми, ўзгаришларга мослашувчанлик, лидерлик, тизимли фикрлаш қобилияти каби мезонлар бўйича баҳоланди.\nЯкуний босқичда 50 нафар ғолиб аниқланди. 100 нафар талабгор финал босқичи иштирокчиси сифатида эълон қилинди.\nТанлов ғолибларига энг кам иш ҳақининг 50 баравари, финал босқичи иштирокчиларига эса 25 баравари миқдорида бир марталик пул мукофоти берилди.\nИстиқболли бошқарув кадрларини танлаб олиш бўйича “Тараққиёт” республика биринчи танлови ғолиблари тегишли йўналишлар бўйича давлат ташкилотларида раҳбарлик лавозимларига тайинланмоқда. Жумладан, шу кунга қадар уларнинг 19 нафари раҳбарлик лавозимига тайинланди ва бу жараён\nРивожланган мамлакатларнинг давлат бошқарувининг турли соҳалари бўйича тажрибаларини ўрганиш мақсадида танлов ғолибларини тегишли йўналишларига кўра хориждаги ташкилотларга стажировкага юбориш кўзда тутилган.\nШунингдек, танловнинг барча финал босқичи иштирокчиларини раҳбарлик лавозимлари захирасига киритиш тавсия этилди, улардан 13 нафари эса раҳбарлик лавозимига тайинланди.\nШуни қайд этиш жоизки, Давлатимиз раҳбари ташаббуси билан ўтказилган танлов фаол фуқаролар учун самарали “ижтимоий лифт” вазифасини ўтади. Бутун республикани қамраб олган танлов сабабли қобилиятли раҳбарлар ўз билим ва тажрибаларини намойиш этиш имкониятига эга бўлдилар. Танлов янги авлод раҳбарлари имкониятларидан мамлакатимиз келажаги йўлида фойдаланишда муҳим аҳамиятга эга бўлади.\nҚўшимча маълумотлар ва янгиликлар билан Истиқболли бошқарув кадрларини танлаб олиш бўйича “Тараққиёт” республика танловининг махсус веб-портали (taraqqiyot-tanlov.uz) орқали танишиш мумкин.\nКириш синовлари таркибидаги суҳбат натижалари (Вазирлик ва идоралар)\nАкадемияда Корея Республикаси Инсон ресурсларини бошқариш миллий институти делегацияси билан учрашув бўлиб ўтди\nМиллий гвардия харбий техника институтининг раҳбарияти ташрифи ҳақида


Рахмат ва мағфират ойи яқинлашмоқда — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nМеҳрибон Роббимиз Аллоҳ азза ва жаллага беадад шукроналар бўлсинки, тинчлик ва офият неъматига насиб айлаб, ризқу насибамизни бериб, яхши амалларга йўллаб қўйди. Айни кунларда бутун дунё мусулмонлари ва хусусан азиз юртдошларимиз ҳам раҳмат ва мағфират ойи Рамазони шарифни интиқлик билан кутмоқдалар. Боиси бу муборак ойда Хақ таолонинг лутфу карами бандаларига нисбатан ҳар вақтдан кўра чандон чандон зиёда бўлади. Бандаларининг ожизона қилган ибодатлари сабаб Ул меҳрибон бандаларини гуноҳларини авф этиб, жаннатнинг олий даражаларини битиб қўяди.\nБу фазилатли ойда инсонлар ҳам бир бирларига нисбатан меҳрлик ва оқибатлик бўлиб, хайирли ишларда ўзаро ёрдамчи бўладилар. Рўза ибодати асносида, очлик ва ташналик қанчалар заҳматли иш эканини ҳис қилиб, хайру эҳсонларини кўпайтирадилар. Бу йилги Рамозини шарифни барча мўъмин мусулмонлар интиқлик ила кутаётганларини сабаби барчага маълум. Жорий йилнинг 30 март куни Ўзбекистон мусулмонлари идорасининг расмий саҳифасида жорий йилги Рамазони шариф ойига тайёргарлик кўриш борасида қуйидги мақола чоп этилди:\nКоронавирус касаллиги билан боғлиқ мураккаб вазият давом этаётганини инобатга олган ҳолда таровеҳ намозларида санитария-эпидемиологик назорат кучайтирилади. Хусусан, намозхонлар тиббий ниқобда бўлиш, оралиқ масофани сақлаш, ташриф буюрувчилар тана ҳароратини ўлчаш, антисептик воситалардан фойдаланиш каби карантин тартиб-қоидаларига риоя қилинади. Масжидларда электр, газ ва ёнғин хавфсизлиги ҳамда намоз ўқиладиган жойлар муҳофазасига катта эътибор қаратилади, техник жиҳозларнинг созлиги кўрикдан ўтказилади.\nШунингдек бу ойнинг энг асосий фазилати мазкур ойда инсоният ҳидоятига сабаб бўлган, қиёматга қадар боқий турувчи, ҳазрат Пайғамбаримиз Муҳаммад соллаллоҳу алайҳи вассалламнинг мўъжизалари Қуръони Карим нозил бўлган. Шу боис бу ойда кечалари таровеҳ намозларида Хатми Қуръон ўқилади. Уни моҳир қориларимиз адо қилиб берадилар. Мухлис халқимиз унга ихлос билан қулоқ тутадилар. Бу йил ҳам бу борада қилинган иш ва харакатлар юзасидан 1 Апрел куни Ўзбекистон мусулмонлари идорасининг расмий саҳифасида матбуот хизмати томонидан жорий йилдаги хатми Қуръонлар борасида қуйидаги маълумотлар берилди:\nҲар йили Рамазони шариф кириб келиши билан юртимиз масжидлари хатми Қуръон садолари ила бурканади. Намозхонлар жомелардаги таровеҳ намозларида ўқиладиган Қуръон тиловатига бутун вужуди билан соме бўлиб, улкан ажру савобга эга бўлади ва руҳий-маънавий озуқа олади. Бу йилги таровеҳ намози ва Қуръон хатми лаззатини мўмин-мусулмон халқимиз ўзгача соғинч, интизорлик ва шавқ билан кутмоқда. Боиси, ўтган йили коронавирус пандемияси сабаби бу улуғ неъматдан бахраманд бўлолмадилар. Инша Аллоҳ, бу йил юртимиз масжидларида таровеҳ намози ўқилади. Қувонарлиси, 1370 дан зиёд масжидда хатми Қуръон ўтказилади. Маълумки, 2020 йил коронавирус пандемияси сабаб юртимиздаги масжидлар фаолияти тўхтаб, халқимиз кундалик беш вақт намоз, жума, ҳайит ва таровеҳ намозларини жамоат ила адо этолмаган эди. Алҳамдулиллаҳ, бу йил таровеҳдаги хатми Қуръон файзидан баҳраманд бўламиз. Таъкидлаш жоизки, йилдан-йилга масжидларимизда хатми Қуръонлар зиёда бўлиб, тартиб ва ўзгача тароватда ўтмоқда. Мисол учун, 2019 йил 1220 масжидда, 2018 йил 1149 масжидда хатми Қуръон ўтказилган эди. Қуръон ўқиладиган юртда фаровонлик бўлади. Бу жойга Аллоҳнинг раҳмати, баракаси ёғилади, бало-офатлар арийди. Ҳазрати Пайғамбаримиз алайҳиссалом «Бир қавм жамланса, баъзиси дуо қилса ва қолганлари “омин”, деса, албатта, Аллоҳ таоло уларни ижобат қилади», деганлар (Имом Табароний ривояти).\nРамазон ойида масжидлардаги таровеҳ намозлари ва хатми Қуръонларда мўмин-мусулмон халқимиз жамоат бўлиб қилинадиган дуолар Ҳақ таоло даргоҳида мустажоб бўлиб, ўлкамизга осудалик, барака, келади, беморларга шифои комил топиб, коронавирус касаллиги арийди, иншa Аллоҳ. Эслатиб ўтамиз, 2021 йилда юртимиз масжидларида Рамазон ойи ва таровеҳ намозларига тайёргарлик бошлангани ҳақида хабар бергандик. Азизлар бу муборак ойни бошланиши ва якунланиши ойга қараб белгиланишини Пайғамбаримиз Мухаммад соллаллоҳу алайҳи васаллам ўз ҳадиси шарифларида баён қилганлар. Айни кунларда масъул уламоларимиз бу борада ўз вазифаларини бажармоқдалар. Хусусан жорий йилнинг 30 Март куни Ўзбекистон мусулмонлари идорасида Рамазон ҳилолини кузатиш бўйича Марказий Осиё уламоларининг онлайн мулоқоти бўлиб ўтди. Шунинг учун ҳам азиз халқимиздан бу борада шошқалоқликка йўл қўймасликларини сўраймиз. Бу муборак ойнинг бошланиши албатта расмий саҳифалар ва телевидения орқали билдирилади.\nЛулистон шаҳар “Исо ўғли Мусо”\nжоме масжид имом хатиби:\nЭътиқодда адашмайлик .


Туркистонда илк рекламанинг шаклланиши ва воситалари » Sangzor.uz - Инновацион ахборот портали\nSangzor.uz » Breaking news » Туркистонда илк рекламанинг шаклланиши ва воситалари\nРеклама тарихий манба сифатида ўзига хос хусусиятларга эгадир. Рекламанинг асосий вазифаси ахборот бериш орқали жамият аъзоларини маълум бир ҳаракатга чорлаш ҳисобланади. Масалан, савдо рекламасидан мақсад маҳсулотни сотиш бўлса, маиший хизмат рекламаси аҳолига хизмат кўрсатиш бўлган.\nXIX аср охири – XX аср бошларида Туркистонда реклама турли шаклларда вужудга кела бошлайди. 1899 йилда «Туркистон вилоятининг газети» Тошкентга америкача реклама қилиш усули кириб келаётгани тўғрисида хабар беради. Хабарда таъкидланишича, шаҳар кўчаларида бошдан оёқ ўзига папирос илиб олган сотувчиларни кўриш мумкин эди. Газетада ёзилишича, бу ҳолат инглиз Sandwich-man рекламачиларини эслатар эди. Папиросларни бепул чекиб кўришга ҳам рухсат берилган.\nXX аср бошларида Туркистон шаҳарларида доска ва призмалар ўрнатилиб, уларга тадбиркорлар ўз эълонларини осиб қўйганлар. Бу ишни Тошкент шаҳар бошқармаси хусусий тадбиркорларга ижарага бериб турган эди.\n1909 йилда «Туркестанские ведомости» газетаси шаҳар бошқармаси беш йил олдин 100 дан ортиқ доска ва призмалар сотиб олган бўлсада, кундан–кунга реклама кучайишига қарамасдан, уларнинг сони кўпаймади, деб ёзади. Бу призмалар шаҳар боғи ва сайлгоҳида ўрнатилган эди. Бунинг устига призмаларнинг асосий қисми уч томонламалик бўлиб, ўсиб бораётган талабга жавоб бера олмасди. Агар Тошкент шаҳрида бир вақтнинг ўзида бир неча труппалар, цирк, спектакль томошалари қўйилса ҳамда реклама берувчи пул тўлагандан сўнг талаб қилишга ҳақли эканини ҳисобга олинса, ҳақиқий аҳволни тасаввур қилиш мумкин. Бундан ташқари, шаҳар бошқармаси тўғри келган жойларга деворлар ва дарахтлардан реклама ва эълонлар учун фойдаланишни таъқиқлаган эди. Шунга қарамасдан, реклама қилинадиган махсус жойлар етарли бўлмаганидан доимий равишда ўғил болалар ва қиз болалар гимназияси деворларига турли ранглардаги бўёқларда рекламалар ёзилиб кетар эди. Газета таҳририяти ўз томонидан шаҳар бошқармасига призмалар сонини кўпайтириб, уларни беш томонликлари билан алмаштиришни ҳамда мавжуд доскаларнинг ҳажмини катталаштиришни таклиф қилди.\nБу даврда матбуотда эълон қилинаётган ва кўчадаги рекламалардан ташқари, турли хил маълумотномалар китоб шаклида ҳам чиқарилган. Шунингдек, телефон китобларида, ҳар хил календарларда ҳам тадбиркорлар ўз эълонларини бериб борганлар.\nXIX аср охири – XX аср бошларида ўлкада матбуот саҳифалари орқали реклама бериш воситаси ҳам пайдо бўлди. Газетадаги рекламанинг асосий шакли эълондир, лекин ҳар қандай эълон ҳам реклама ҳисобланмайди. Масалан, давлат муассасаларининг ижарага берилиши ҳақидаги ёки турли мулкларни аукцион сотувига қўйилиши тўғрисидаги эълонларни реклама деб бўлмайди. Бундай эълонлар Туркистон генерал–губернаторлигининг расмий органи “Туркестанские ведомости” газетасида доимий равишда чоп қилиб борилган.\nГазетадаги рекламаларда ўқувчилар эътиборини жалб қилиш мақсадида турлича безаклар ишлатилган, эълон ҳар хил чизиқлар билан ажратиб кўрсатилган. XIX асрнинг иккинчи ярмида маҳсулотни ёки савдо белгисини ифодаловчи иллюстрациялар ҳам пайдо бўлган ва кейинчалик ХХ аср бошларида кўпайиб борган. Бундан ташқари, реклама қилинаётган маҳсулотнинг мавқеини ошириш учун унинг қўлга киритган медал ва бошқа мукофотлари ҳам санаб ўтилган. Масалан, «Ундервуд» ёзув машинасининг рекламасида дунё кўргазмаларида (тез ёзиш бўйича) бу машинанинг бир неча бор олтин медалга сазовор бўлгани ҳамда мусобақаларда рекорд ўрнатгани ҳамда бир неча бор биринчиликни қўлга киритгани таърифланади. Реклама берувчилар уларнинг эълонларига қизиқувчилар бўлса, тезда ўз товарлари ҳақида бепул каталог жўнатишлари мумкинлигини билдирганлар. Герблар тасвири билан бир қаторда маҳсулотнинг расми, шунингдек реклама аҳолининг қайси қатламига мўлжалланган бўлса, ўшалар қиёфаси – аёллар ва болаларнинг фақатгина бош қисми, эркакларнинг эса тўлиқ тасвири берилган. Умуман реклама ўқувчида яхши таасурот қолдириши ҳамда унда яхши кайфият уйғотиши керак эди.\n1870-1880 йилларда Туркистон газеталарида иллюстрация учрамайди. 1870 йилларда асосан китоблар ва бошқа нашрлар, хусусий уйлар, дала ҳовлилар сотилиш тўғрисида эълонлар берилган. Шу йилнинг ўзида аҳолига маиший хизмат маҳсулотлари ҳам таклиф қилина бошланди, Тошкентда Первушин дўконида матолар, кийимлар, чинни идишлар, конфет ва шоколад каби озиқ овқат маҳсулотлари сотилаётгани тўғрисида эълон берилган. 1870 йиллар ўрталаридан бошлаб, эълонлар алоҳида бетда чоп этила бошлаган. Уларнинг ҳажми ва ҳарфлари катталашган. 1870 йилларнинг охиридан давлат томонидан ва хусусий эълонлар ажратилган ҳолда берилган. 1890-йиллардан газеталарда дастлабки реклама иллюстрацияларини учратиш мумкин. Масалан, “Туркестанские ведомости” газетасида Ж.Блок савдо уйи велосипедларнинг иллюстрацияли рекламасини берган эди, унда дунёнинг бир қанча давлатларида мазкур велосипедлар харидоргирлиги ҳамда уларнинг омборхоналарда мавжудлиги ҳақида ёзилиб, велосипед миниб кетаётган киши тасвири ва шаҳарлар номи берилган.\n“Садои Фарғона” газетаси (№ 1, 1914 йил 3 апрел) «Overland Model 69 T” русумли автомобилнинг Қўқон ва Андижонда сотилиши ҳақидаги реклама\n«Туркестанские ведомости» газетаси (1893) саҳифаларида велосипед рекламаси\nЙилдан йилга эълонларнинг шрифти ўзгариб борган, жумладан, безаклар шаклида ҳамда ҳар хил ўлчовларда ёзила бошлаган. Масалан, 1870 йиллардаги газета рекламалари бир хилда бўлиб, уларнинг шрифтлари бир хил бўлган, бир биридан ажралиб турмаган. Кейинчалик (ХХ аср бошларидан) эса ҳар бир реклама берувчи ажралиб туришга ҳаракат қилган. Бундан ташқари, эътиборни жалб этиш учун матнлар газета варағида диагонал ва кўндаланг ҳолатда, ҳаттоки чаппасига ҳам жойлаштирилган. Шунингдек, кичик эълон катта жойда берилиб, унинг ёнларида бўш жойлар қолдирилган ҳамда қора фонда оқ ҳарфлар билан ёзилиб эътиборни жалб қилишга ҳаракат қилинган.\nЎша даврда Туркистон ички бозорига дунёга ўз маҳсулотлари билан танилган компания ва ташкилотлар кириб кела бошланганини газетадаги берилаётган рекламалардан кўриш мумкин. Уларда маҳсулотнинг ёки хизматнинг номи, унинг қисқача тавсифи, нархи, битимнинг қулайлиги кўрсатиб берилган. Бундай компаниялардан бири Зингер компанияси бўлиб, ўз тикув машиналари билан дунё бозорига машҳур бўлган бу компания ўз рекламаларида маҳсулотларни фақат компаниянинг хусусий дўконларидан харид қилиш мумкинлиги таъкидланган. Бу машинанинг нархи 25 рубл бўлиб, уни харид қилишни осонлаштириш мақсадида пулини бўлиб-бўлиб тўлаш ҳам мумкин бўлган. Машина учун бошида 10 рубл тўланган, қолган пули эса ҳафтада 1 рубл ёки ойига 4 рубл тўланган.\n«Тараққий» газетасининг 1906 йил 31 март сонида «Зингер» тикув машинаси рекламаси\nБундан ташқари, матбуот саҳифаларида попоп тикиш машиналари ҳам реклама қилинган. Бундан ташқари, КОДАК компаниясининг фотоаппаратлари ҳам реклама қилинади. Бу компаниянинг Ўрта Осиёдаги ягона вакили «Филипп Каплан и сыновья» савдо уйи эди.\nXX асрнинг бошидан эса газета саҳифаларида турлича техника воситалари, машиналар, ускуналар рекламаси берила бошлайди. Бу рекламаларнинг кўпчилигига расмлар ва тавсифлар илова қилинган. 1911 йилларда пахта тозалаш заводи, ёғ-мой заводлари учун турли техник ускуналар, тегирмонлар, буғ машиналар, моторлар, локомобиллар, двигателлар, насосларни сотиш учун «Антон Эрлангер и К0» ширкатининг Тошкентдаги бўлими ҳамда «В.Г. Столль и К0» ширкати идораси газеталарга эълон бериб турган эди. Бундан ташқари «Стукен и К0», «В. Фицнер и К. Гампер» акционерлик жамияти вакиллари, Американинг Лумус заводи (жунлар, пахта учун пресслар ва ҳоказолар) вакиллари ҳам турли техник асбоб-ускуналар тўғрисида эълонлар бериб борган. «Полак ва К0» жамияти дунёга машҳур турли компанияларнинг маҳсулотларини сотиш учун реклама қилади, уларнинг ичида «Горнсби-Венатингауз», «Отто Швиде и К0» каби ишлаб чиқарувчиларнинг товарлари ҳам бор эди. Бу даражадаги газета рекламалари маълум қолипларга солинган ҳамда уларда “ҳамма жойдан талаб қилинг” ёки “энг яхши магазинларда”, “қалбаки маҳсулотлардан эҳтиёт бўлинг” каби қолиплар кўп учрайди.\nГазетанинг 1910 йилдаги сонларида Ўрта Осиёда биринчи марта кийимларни буғлаб химик воситалар билан тозалаш ва бўяш корхонаси очилгани эълон қилинади. Тошкентда очилган бу корхонанинг бош офиси Харьковда жойлашган бўлиб, у 1901 йилдан фаолият юритиб келган. Эълонда айтилишича, корхонада кийимлардан тортиб уй жиҳозларигача ранги бузилмасдан тозалаб берилган, буюртмалар сифатли бўёқлар билан бўялган, уларнинг сифати кафолатланган ҳолда олинган ҳамда аввал дезинфекция қилинган. Ҳатто буюртмалар талабга кўра тез фурсатда 24 соатда тозалаб берилиши ҳам мумкин бўлган. Газетада эълон берган тадбиркор корхонаси охирги техника воситалари билан жиҳозланганини таъкидлаб ўтган.\nГазеталарда қурилиш материаллари ҳам кенг реклама қилинган. Масалан, Ф.К. Рейнгольднинг Тошкентнинг цемент ва мозаика фабрикаси турли хил рангли ва нақшли плиткалар, ариқ ва қудуқлар учун цемент қувурлар, дераза токчаси ҳамда зиналарини харидорларга таклиф этган. Бундан ташқари, Маҳмудхўжа Беҳбудий муҳаррирлигида чиққан «Самарқанд» газетасида «Зайдел» ғишт заводи эълонлари узлуксиз бериб борилган. «Туркистон вилоятининг газети»нинг 1906 йилги сонларида Тошкентнинг Бешёғоч даҳаси Қоратош маҳалласидан Муҳаммад Амин Зафар Ҳожи ўғли Америка, Германия ва Франциядан ускуналар келтириб, ўз ҳовлисида попоп тикиш корхона очганлигини эълон қилади. Бу тадбиркор киши олиб келинган аппаратларда ишлаш учун Москва ва Истамбулдан усталар олиб келади. Ўз эълонида аҳолини корхонасини кўришга ҳамда уларнинг хизматидан фойдаланишга чақиради.\nШуни таъкидлаш жоизки, рекламанинг бевосита муаллифларини аниқлаш анча мураккаб иш ҳисобланади. Ўша давр воқеалари замондошлари хотиралари, хатлари асосида реклама муаллифлари ҳақида маълум бир маълумотларга эга бўлиш мумкин. Реклама берувчи тўғрисидаги маълумот эса кўпинча рекламанинг ўзида берилган. Масалан, ширкатлар, банклар, савдо дўконлари, маиший хизмат таклиф қилувчиларнинг номи берилган.\nТуркистон газеталари рекламасининг ўзига хос хусусияти унда ўша давр учун замонавий бўлган услублар билан бир қаторда шарқона услубларнинг ҳам қўлланишида эди. Бундан мақсад бир томондан эълонларга оригиналлик бериш бўлса, иккинчи томондан эса туркистонлик харидорлар ишончини уйғотиш эди.\nГазетадаги рекламани ўрганиш учун дастлаб эълон берилган газетанинг ўзи тўғрисида батафсил маълумотга эга бўлиш керак, яъни мазкур газетанинг ношири ва муҳаррири, даврийлиги, унинг ўқувчилари, йўналиши, обуна нархи ва битта сонининг нархи ҳамда унда рекламанинг тутган ўрни ҳақида маълумотларга эга бўлиш лозим. Туркистон газеталаридаги рекламаларни ўрганишда ўша даврда ўлкадаги ижтимоий иқтисодий аҳволдан келиб чиқиш зарур, чунки давр рекламанинг моҳиятига, шаклига ва қабул қилинишига таъсир кўрсатган эди.\nРекламаларни безашга катта аҳамият берилган, асосий матн ва унинг номи ёзилган шрифтлар бир-биридан ажралиб турган. Уларнинг баъзилари ҳарфларининг ўлчови ёки ҳажми билан, бошқалари эса матнга нисбатан жойлашган жойи билан ўқувчиларни ўзига жалб қилишга ҳаракат қилган. Эълонларнинг аксарияти рамкаларга олинган, улар ҳам ўз навбатида турли шакллар ва безаклар билан безатилган. Реклама матни учун “Туркестанские ведомости” газетасида 1870 йилларда жуда оддий, тўғри чизиқдан иборат ёзув қўлланган бўлса, 1880 йиллардан безаклар мунтазам равишда ишлатила бошлаган.\nХусусий газеталарда реклама иллюстрацияланган ҳолда 1890 йилларда қўллана бошлаган. Хусусан, 1891 йилда “Окраина” газетасида Москвада ишлаб чиқарилган “Триумф” тегирмонлари реклама қилиниб, унинг 400 дан ортиғи хўжаликларда ишлатилаётгани ҳақида ёзилади. 1896 йилда “Окраина” газетасидаги рекламалар сони ошиб борган. Бу вақтда мазкур газетада турли мусиқа асбоблари сотиладиган дўконлар ўз маҳсулотларини реклама қила бошлаганлар. Органларнинг турли хиллари (нархи 20 р.дан ошиқ бўлган), мусиқа қутилари (нархи 1р.-75 р.) иллюстрациялари билан берилиб, халқнинг уларга бўлган қизиқишларини оширишга ҳаракат қилинган. Ҳатто, “Nestle” компаниясининг эмизикли болаларга мўлжалланган “қуруқ сути” ҳам газета саҳифаларида реклама қилиниб, уни Тошкентдаги барча дорихоналардан сотиб олиш мумкинлиги таъкидланган эди.\n“Окраина” (1897. №103) ва “Среднеазиатская жизнь” (1907. №236) газеталари саҳифаларида “Nestle” маҳсулотлари рекламаси\nШрифтнинг шакли кўпинча реклама қилинган маҳсулот характеридан келиб чиқиб ёзилган, масалан атир-упаларни реклама қилишда енгил безак шрифтлардан, машиналар ва бошқа техник воситалар рекламасида эса маҳобатли ва жиддий шрифтларда берилган, яъни шакл ва мазмун бир бирини тўлдирган. Газетани безашда катта ўзгаришларга олиб келган омил реклама бўлиб, дастлабки янги усуллар эълонлар бўлимида тажрибадан ўтказилган. Масалан, аёллар учун ишлаб чиқарилган косметик воситаларни реклама қилишда “Окраина” газетаси аёлларнинг фақат бош қисми эмас, балки унинг чиройли ҳолатда ётганини тасвирлаб, унга фаришта терини парвариш қилиш учун “бальзам” олиб келаётганлиги тасвирланган. “Среднеазиатская жизнь” газетасида бу даврга келиб, баъзи рекламалар шеърлар орқали ифодаланади, бунга “метаморфоза” кремининг рекламасини мисол қилиб олиш мумкин. Ҳозирги даврда кенг қўлланаётган реклама услуби, яъни харидор томонидан маҳсулотнинг реклама қилиниши ўша даврдаги газеталарда биринчи бор ишлатила бошлаган эди.\nСуратларда: “Туркистон вилоятининг газети” (1911) саҳифаларида косметик воситалар рекламаси\nРеклама матнини тўғри тушуниш учун унга маҳсулотни ортиқча мақташ хослигини ҳамда маҳсулотнинг нуқсонлари тўғрисида айтилмаслигини ҳисобга олиш лозим.\nГазетада яширин рекламаларни ҳам учратиш мумкин: мақтаб ёзилган таҳририят мақолалари, корреспонденциялар, ташаккур хатлари, банклар ҳисоботи ва баланслари берилиши шулар жумласидандир. Масалан, “Туркестанские ведомости” газетасида Ўрта Осиё Тижорат Банки, Москва тидорат Банки, С.К. Глинка-Янчевский банкирлик уйи баланслари берилган.\nРекламанинг газетада жойлашган ўрни орқали уни берувчи тўғрисида қўшимча маълумотлар олиш мумкин. Масалан, газетанинг биринчи бетида узоқ вақт мобайнида катта эълонлар йирик сармоядорлар томонидан берилган. Рекламанинг катта кичиклигига қараб тадбиркорнинг салоҳияти, харидорларнинг ижтимоий аҳволи ва маҳсулотнинг харидоргирлиги маълум бўлган.\nХулоса қилиб айтганда, XIX асрнинг иккинчи ярмида Туркистонда газета рекламасининг пайдо бўлиши янги бир ҳодиса эди. Дастлаб амалий эҳтиёжлар учун зарур бўлган ахборотлар кейинчалик Туркистон тарихининг ижтимоий-иқтисодий масалаларини ўрганишда манбалардан бири бўлиб хизмат қилади. Газета рекламалари Туркистондаги тадбиркорлик ҳолати, ширкатлар ва компаниялар фаолияти тўғрисидаги материалларни мужассам этган.\nXIX асрнинг охирларида «Туркестанские ведомости» ва «Туркистон вилоятининг газети» газеталари орқали манфактура моллари, хўжалик маҳсулотлари, китоблар, хар ҳил томоша ва спектакллар эълон қилинган бўлса, XX аср бошларидан бошлаб бу газеталар билан бирга пайдо бўлган хусусий газеталарда турли техника ускуналари, транспорт воситалари, мусиқа асбоблар кенг реклама қилина бошлайди. Туркистонда бу даврда тадбиркорлар реклама учун фақат матбуотдан эмас балки чоп этилаётган маълумотнома ва календарлардан ҳам фойдаланишган, бундан ташқари, шаҳар кўчаларидаги махсус жойларни ҳамда «Жонли реклама» усулини ҳам кенг қўллашган.\nБу даврда газеталарнинг даромад манбаларидан бири реклама ва эълонлар бўлиб, уларнинг таҳлили ўша даврдаги ижтимоий-иқтисодий ҳаётни ўрганишда катта ўрин тутади. Ҳар бир газета ўз йўналишидан қатъий назар саҳифаларида реклама ва эълонлар бериш шартлари билан ўқувчиларни таништириб борган. Ахборот-янгилик манбаси бўлган эълон ва рекламаларнинг илмий аҳамияти шундаки, ундаги ахборотлар очиқ бўлиб, йўқолиб кетган ҳужжатларни тўлдиришга ёрдам беради. Бошқа томондан эса, у ёки бу маълумотни архив ҳужжатларидан излашга туртки бўлади.


«Ўзимизникилардан» ҳимоя: қисқача ИАБТнинг янги таҳрири ҳақида\nБиз ИАБТнинг такомиллаштирилган ахборот ҳавфсизлиги тизимига эга бўлган янги таҳририни тақдим қилаётганимиздан хурсандмиз.\nБиз Интеграллашган автоматлаштирилган банк тизимининг (қисқача “ИАБТ”) такомиллаштирилган ахборот ҳавфсизлиги тизимига эга бўлган янги 6.5.0 таҳририни (қисқача «ИАБТ 6.5») тақдим қилаётганимиздан хурсандмиз. ИАБТ 6.5 ахборот ҳавфсизлиги тизими илк бор ИАБТ 6.0.0 таҳририда ишлаб чиқилган янги авлод ахборот ҳавфсизлиги тизимининг мантиқан тугалланган таҳриридир.\nИАБТ 6.5ни ишлаб чиқишда асосий эътибор ахборот ҳавфсизлиги тизимини такомиллаштиришга, фойдаланувчи интерфейси дизайнини яхшилашга ҳамда маълумотларни визуаллаштириш воситаларини ишлаб чиқишга қаратилди. Кенгайтирилган ахборот ҳавфсизлигини таъминловчи, банк раҳбарияти ҳамда бизнес-фойдаланувчиларига маълумотларни визуаллаштириш ва бизнес-таҳлил қилиш воситаларини тақдим қилувчи янги қуйи тизим ва дастурий модуллар ишлаб чиқилди.\nТаъкидлаш жоизки, ИАБТ 6.5 бир нечта тижорат банкларида фойдаланувчиларни ўзининг янги, қулай ва ёқимли дизайни билан хурсанд қилиб улгурди. Пилот банкида (АТ «Халк банки») кенгайтирилган ахборот ҳавфсизлиги функцияларини фаоллаштириш бўйича ишлар давом этмоқда.\nМаълумотлар базасининг комплекс ҳимояси\nАнъанага кўра автоматлаштирилган банк тизимининг (АБТ) ахборот ҳавфсизлиги тизими маълумотларни фойдаланувчи интерфейси ёки иловалар даражасида ҳимоялаш билан чекланади. Бошқача айтганда, АБТ ахборот ҳавфсизлиги тизими фақат АБТ иловалари ичида рўй бераётган ҳодисаларни назорат қилади. АБТ иловаларидан ташқарида рўй бераётган ҳодисаларни АБТ ахборот ҳавфсизлиги тизими назорат қила олмайди.\nМаълумотлар базасинининг ўзини ҳимоя қилиш масаласи АБТ ахборот ҳавфсизлиги тизимига тегишли бўлмаган масала ҳисобланади. Бунинг учун маҳсус ихтисослаштирилган дастурий маҳсулотлардан фойдаланиш тавсия қилинади. Аммо, зарурий даражадаги ҳимояни таъминлай оладиган ихтисослаштирилган дастурий маҳсулотларнинг қимматлиги боис, кўпинча маълумотлар базасининг ҳимояси масаласи эътибордан четда қолиб кетади.\nИАБТ 6.5 таҳририда ахборот ҳавфсизлиги тизими учун «тегишли» бўлган масалалар доираси сезиларли даражада кенгайтирилган. Маълумотлар базаларини бошқариш тизими билан чуқур интеграллашганлиги туфайли ИАБТ 6.5 ахборот ҳавфсизлиги тизими ИАБТ маълумотлар базаси ичида ва маълумотлар базасининг ўзи билан рўй бераётган деярли барча жараёнларни назорат қилади, маълумотлар ва дастурий кодларни иловалар даражасида эмас, балки маълумотлар базаси даражасижа ҳимоялайди. Ахборот ҳавфсизлиги тизимининг назорат функциялари ҳуқуқбузарлик ҳолати рўй бериб бўлганидан сўнг бонг урмайди, балки фойдаланувчилар ва Маъмурлар томонидан ҳар қандай ғайриқонуний ҳаракатларнинг амалга оширилишининг олдини олади.\nМаълумки, ҳар қандай ахборотни қайта ишлаш тизими учун ахборот ҳавфсизлигига энг катта таҳдид солувчилар ахборот ҳавфсизлиги тизимининг нозик жиҳатларини яхши билган «ишончли шахслар» («ўз» одамлари), яъни маълумотлар базаси Маъмурлари ва тизимни қўллаб-қувватловчи дастурчилардир. «Ишончли шахслар» ҳатто вазифаларидан озод қилинганларидан кейин ҳам тизимга ташқаридан кириш имкониятига эга бўлишлари мумкин ва шу туфайли тизимга таҳдид солишда давом этишлари мумкин. «Ишончли шахслар» муаммоси энг кўп тарқалган ахборот ҳавфсизлиги муаммоларидан биридир. Шунинг учун, ИАБТ 6.5 ахборот ҳавфсизлиги тизимини ишлаб чиқишда асосий эътибор ғараз ниятли «ишончли шахслардан» самарали ҳимоя воситаларини ишлаб чиқишга қаратилди.\nАхборот ҳавфсизлиги тизимининг янги функциялари\nИАБТ 6.0.0 таҳриридан мерос қилиб олинган функциялардан ташқари, ИАБТ 6.5 ахборот ҳавфсизлиги тизими бир қатор янги функцияларни таклиф қилади:\nҲавфсизлик менеджери. Ҳавфсизлик менеджери ИАБТ 6.5 ахборот ҳавфсизлиги тизимининг марказий қисми бўлиб, фойдаланувчилар жараёнлари, фон жараёнлари ҳамда иловаларнинг маълумотлар базасига кириш ваколатларини назорат қилади. Ҳавфсизлик менеджери бир дастурий модулнинг турли қисмлари дастурий кодларига турлича ваколат бериши мумкин. Маълумотлар базасига ҳавфсизлик менеджерини четлаб ўтиб уланиш имконияти мавжуд эмас;\nОбъектлар репозиторийси. Объектлар репозиторийси дастурий кодлар, дастур файллари ва ИАБТ маълумотлар базаси объектларининг марказий омборидир. Объектлар репозиторийсида ИАБТ дастурий янгиланишлари тарихи ҳамда ИАБТ қуйи тизим ва дастурий модулларининг аввал ўрнатилган барча таҳрирларининг дастурий кодлари шифрланган ҳолда сақланади. ИАБТ 6.5 ахборот ҳавфсизлиги тизими объектлар репозиторийсидан маълумотлар базаси объектлари ёки қуйи тизим ва дастурий модуллар дастурий кодларига ғайриқонуний киритилган ўзгартиришларни аниқлашда фойдаланади;\nИАБТ дастурий янгиланишларини автоматлаштирилган тарзда ўрнатиш. ИАБТ 6.5 қуйи тизим ва дастурий модулларнинг дастурий янгиланишларини автоматлаштирилган тарзда ҳавфсиз ўрнатиш имкониятини тақдим қилади. Ушбу функциядан ИАБТга ғайриқонуний дастурий янгиланишларни ўрнатиш мақсадида фойдаланишнинг олдини олувчи назорат функциялари кўзда тутилган;\nДастурий кодларга руҳсатсиз ўзгартиришлар киритишдан ҳимоя. ИАБТ 6.5 ахборот ҳавфсизлиги тизими дастурий кодларга руҳсатсиз ўзгартиришлар киритилишига йўл қўймайди. Маълумотлар базасига тўғридан-тўғри уланган фойдаланувчиларнинг ҳар қандай ҳаракатлари ҳавфсизлик тизими томонидан назорат қилинади. Ҳавфсизлик тизими ҳавфсизлик Маъмурининг руҳсатисиз маълумотлар базасида скриптлар юритиш йўли билан дастурий код ёки маълумотлар базаси объектларига ўзгартиришлар киритилишига йўл қўймайди;\nҚуйи тизимлар таҳрирларининг автоматлаштирилган назорати. Банкнинг ваколатли ҳодимлари исталган вақт оралиғида ИАБТ модуллари дастурий кодларига киритилган ўзгартиришларни кузатиб бориш имкониятига эгалар. Бу эса, ИАБТ дастурий кодларига ўзгартиришлар киритилишининг шаффофлигини таъминлайди;\nМаълумотлар базаси Маъмурларининг фаолиятлари назорати. Ҳавфсизлик Маъмурига маълумотлар базаси Маъмурларининг ИАБТ маълумотлар базасига хизмат кўрсатиш билан боғлиқ ўз кундалик хизмат мажбуриятларини бажаришларига ҳалақит бермаган ҳолда уларнинг маълумотлар базасига уланиш ваколатларига чекловлар жорий қилиш ва уларнинг барча ҳаракатларини назорат қилиш функциялари тақдим қилинади;\nДастурчиларнинг фаолиятлари назорати. Ҳавфсизлик Маъмурига «Fido-Biznes» МЧЖ дастурчиларининг маълумотлар базасига уланиш талаб этиладиган ишларни бажаришлари давомида уларнинг маълумотлар базасига уланиш ваколатларига чекловлар жорий қилиш ва уларнинг барча ҳаракатларини назорат қилиш имконини берувчи функциялар тақдим қилинади. Дастурчига фақат ҳавфсизлик Маъмури томонидан ҳар бир объект устида бажариш руҳсат этилган ҳаракатлар кўрсатилган ҳолда яққол руҳсат этилган объектлар мажмуаси билан ишлашга ваколат берилади. Бундан ташқари, дастурчига қатъий белгиланган вақт оралиғи тақдим этилиб, ушбу вақт тугаши билан ваколат автоматик тарзда тўхтатилади ва қуйи тизимлар дастурий кодларига руҳсатсиз ўзгартиришлар киритилмаганини автоматик текшириш функцияси ишга тушириб юборилади. Дастурий кодларга руҳсатсиз ўзгартиришлар киритилганлиги аниқланган тақдирда бу ҳақда банкнинг ваколатли ҳодимлари автоматик тарзда огоҳлантирилади;\nКалитларни бошқариш тизими. ИАБТ 6.5 ҳавфсизлик тизими калитларни яратиш, ҳавфсиз сақлаш ва узатиш функцияларини таъминлайди. Маълумотларни шифрлаш ва фойдаланувчи паролларини шифрлаш учун алоҳида тизим калитларидан фойдаланилади;\nВаколатлар матрицаси. Ахборот ҳавфсизлиги тизими банкка ИАБТда ахборот ҳавфсизлиги сиёсатини аввалдан тасдиқланган ҳодимларнинг хизмат вазифалари жадвали ва унинг асосида яратилган роллар асосида юритиш имконини беради;\nТизимга киришга бўлган уринишлар журнали. Ҳавфсизлик Маъмури фойдаланувчиларнинг тизимга киришга бўлган муваффақиятли ва муваффақиятсиз уринишларини логинлар ва компьютерлар идентификацион маълумотлари билан кўрсатувчи мониторинг функцияси билан таъминланади.\nИчки бизнес-таҳлил тизими\nИАБТ 6.5 ички бизнес-таҳлил тизими банк бошқаруви ва бизнес-ҳодимларини қуйидаги ахборотни визуаллаштириш воситалари билан таъминлайди:\nМаълумотлар таблоси. Банк бошқарувинига банкнинг молиявий кўрсаткичлари, кредитлар, депозитлар, мижозлар ҳақидаги ва бошқа оператив таҳлилий маълумотларни осон қабул қилинадиган график шаклда тақдим қилади;\nҲисобот дизайнери. Бизнес-фойдаланувчиларни уларга ИТ-мутаҳассислари кўмагисиз ўз ҳисоботларини яратиш имконини берувчи воситалар билан таъминлайди. Ҳисоботлар маълумотларни жадвал ёки график кўринишларда кўрсатиши, интерактив бўлиши, бир ёки кўп босқичли бўлиши мумкин;\nАхборот панеллари дизайнери. Бизнес-фойдаланувчиларни турли оператив таҳлилий маълумотларни осон қабул қилинадиган график шаклда тақдим қилувчи ўз ахборот панелларини яратишлари имконини берувчи воситалар билан таъминлайди.\nИчки кўп валютали Тўлов Маркази\nИАБТ 6.0 таҳриридан бошлаб, Тўлов Маркази кўп валютали бўлиб, ИАБТ таркибига қуйи тизим сифатида киритилган. ИАБТ 6.5 таҳририда Тўлов Марказининг функционал имкониятлари кенгайтирилган, унда виртуал таҳлилий ҳисобварақларда мини банклар вакиллик ҳисобварақларини юритиш имконияти яратилган.\nФилиаллараро ва банклараро тўловлар бўйича бухгалтерия ўтказмалари реал вақт режимида тўғридан-тўғри Бош Китобда акс эттирилади ва тўлов ўтган заҳоти йиғма баланс ҳисоботларида акс этади. Миллий валютадаги филиаллараро ва банклараро тўловлардан ташқари, Тўлов Маркази ҳорижий валюталардаги филиаллараро тўловларни қайта ишлашни ҳам автоматлаштиради.\nИАБТ 6.5 Тўлов Марказининг яна бир янгилиги унда «24х7» режиминининг мавжудлиги бўлиб, ушбу режимда Тўлов Маркази тўлиқ автомат режимида ишлайди. «24х7» режимида банк амалиёт кунинг ёпилиши ва очилиши жараёнлари автоматик тарзда кечаси, Тўлов Маркази Маъмури томонидан белгиланган муайян вақтда амалга оширилади. Мижозларнинг ички ва филиаллараро тўловларини қайта ишлаш фақат қисқа вақт давомида, банк амалиёт кунинг ёпилиши ва очилиши жараёнлари давомида тўхтатилади.\nИАБТ 6.5.нинг яна бир янгилиги — бу унда банк ахборот ресурсларининг электрон кутубхонаси мавжудлиги бўлиб, у ИАБТ фойдаланувчиларига ИАБТ фойдаланувчи қўлланмалари, ЎР Марказий банкининг кўрсатмалари, Ҳукумат Қарорлари, ички кўрсатмалар ва бошқа норматив ҳужжатлардан фойдаланиш имконини беради. Электрон ҳужжатлар иерархик равишда ташкил этилган мантиқий папкаларда мавзулар бўйича гуруҳлаштирилган ҳолда сақланади.\nIABS 7 асосий концепциялари


Экологик барқарорликни таъминлаш бўйича янги қадамлар / dehqon.uz\nЭкологик барқарорликни таъминлаш бўйича янги қадамлар\nПрезидент Шавкат Мирзиёевнинг Олий Мажлисга Мурожаатномаси келгусидаги вазифалар ва мақсадларни рўёбга чиқаришда бош дастуриламал ҳисобланади. Бу ҳақда ЎзА хабар қилди.\nМурожаатда экологик хавфсизлик, сув ва табиий ресурслардан оқилона фойдаланиш масалаларига ҳам алоҳида эътибор қаратилди.\nЧунончи, бугун кенг жамоатчилик муҳокамасига ҳавола этилган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол инвестициялар ва ижтимоий ривожланиш йили”да амалга оширишга оид Давлат дастури лойиҳаси Мурожаатномада белгилаб берилган устувор вазифаларни қамраб олган. Унда экологик хавфсизликни таъминлашга доир чора-тадбирларга ҳам алоҳида ўрин ажратилган.\nХусусан, Давлат дастури лойиҳасининг “Ташқи сиёсат соҳасидаги устувор йўналишлар” номли 5.2-йўналишида Марказий Осиёда сув ресурсларидан оқилона фойдаланиш бўйича минтақавий дастур концепциясини ишлаб чиқиш, Оролбўйи минтақасида янги муҳофаза этиладиган, жумладан, трансчегаравий табиий ҳудудларни ташкил этиш ҳамда Оролбўйи ҳудудида экологик инновациялар ва технологиялар зонасини яратиш бўйича халқаро анжуман ташкил этиш ва ўтказиш каби тадбирларни амалга ошириш белгилаб берилган.\nДарҳақиқат, сўнгги йилларда амалга оширилаётган ислоҳотлар давомида мамлакатимиз табиатдан оқилона фойдаланиш сиёсатини изчил амалга оширмоқда. Ер ва сув ресурсларини бошқариш, экин майдонларини оптималлаштириш ҳисобига қишлоқ хўжалик экинларидан мўл ҳосил олиш борасида муайян ютуқларга эришилди. Кўрилган чора-тадбирлар эвазига ҳар йиллик сувни истеъмол қилишни 14 миллиард куб метрга, қишлоқ хўжалигида эса ҳар гектарга сув сарфини икки баробардан зиёдга камайтириш, суғорилаётган ерларнинг мелиоратив ҳолатини яхшилашга эришилди.\nОролбўйи ҳудудида экологик вазиятни барқарорлаштириш учун 5,5 миллиард доллар йўналтирилди. Бундан ташқари, хорижий мамлакатлар ва халқаро ташкилотлардаги ҳамкорлар билан биргаликда Орол денгизининг қуриган тубида муҳофаза этиладиган табиий ҳудудларни яратиш, коллектор-дренаж сувларини қочириш тизимини яхшилаш, аҳоли турмуш шароитлари даражасини юксалтириш бўйича лойиҳалар амалга оширилмоқда.\nСўнгги ўн йил давомида Оролнинг қуриган тубида саксовул ва бошқа тузга чидамли ўсимликлар турларидан қарийб 350 минг гектар ўрмон барпо этилди. Бундай ҳудудларнинг умумий майдони қарийб 700 минг гектарни ташкил этди.\nМурожаатномада махсус дастурга кўра, Орол денгизининг сувсиз ҳудудида келаси йилда яна 500 минг гектар ўрмонзор барпо этилиши таъкидланди.\nДавлатимиз раҳбари 2017 йил 19 сентябрда бўлиб ўтган БМТ Бош Ассамблеясининг 72-сессиясидаги маърузасида жаҳон ҳамжамиятининг Орол фожиасига алоҳида эътиборини қаратди.\n2018 йил 24 августда Оролни қутқариш халқаро фонди муассисчи давлатлар раҳбарлари Саммитида Президентимиз Ўзбекистон трансчегаравий дарёлардан халқаро ҳуқуқнинг умумэътироф этилган меъёрларига риоя этган ҳолда адолатли ва оқилона фойдаланиш тарафдори бўлиб, Марказий Осиё давлатлари билан сув-экологик муаммоларни конструктив ва ўзаро манфаатли асосда, яхши қўшничилик руҳида ҳал этишда яқин ва фаол ҳамкорликка тайёрлигини билдирди.\nШу билан бирга, Президентимиз БМТ томонидан қўллаб-қувватланган ҳамкорлик асосида Оролбўйи ҳудуди учун инсон хавфсизлиги бўйича Траст фондини яратиш ташаббусини илгари сурди.\nАйни пайтда ушбу фонд ўз фаолиятини бошлади. Норвегия ҳукумати Траст фондининг илк сармоядори бўлди. Бу қарор жаҳон ҳамжамияти ва Марказий Осиё мамлакатларининг Оролбўйи минтақасидаги долзарб муаммоларни ҳал этишдаги саъй-ҳаракатларини бирлаштириш йўлидаги биринчи қадам бўлди.\nШунинг учун ҳам Мурожаатномада Бирлашган Миллатлар Ташкилотининг Оролбўйи минтақаси учун Инсон хавфсизлиги бўйича кўп томонлама шериклик асосида Траст фондининг тузилиши ўзбек дипломатиясининг катта ютуғи бўлди, деб қайд этилди.\nАлбатта, Фаол инвестициялар ва ижтимоий ривожланиш йилида бу борадаги ишларимизни янада фаоллаштириш, инвестициялар жалб этиш, табиатни асраш, мамлакатимиз экологик барқарорлигини таъминлаш бўйича муҳим амалий қадамлар қўйилади. Бунга жорий йилда амалга ошириладиган Давлат дастури муҳим пойдевор бўлади.\nЭкоҳаракат депутатлари гуруҳи аъзоси.


25 декабрь куни Функционал кўпкураш федерацияси ва Миллий гвардия ҳамкорлигида Шайхонтоҳур туман қўриқлаш бўлими спорт мажмуасида пойтахтимизнинг барча туманларидаги умумтаълим мактабларининг 9-11—синф ўқувчилари ўртасида спортнинг функционал кўпкураш тури бўйича Федерация кубоги учун мусобақаси бўлиб ўтди. Беллашувларда 24 та жамоанинг ҳар бири 2 нафар қиз ва 2 нафар ўғил болалардан иборат бўлиб, спортчилар 2 йўналишли машқлар жамланмасидаги спорт элементларини бажардилар.\nНатижаларга кўра ғолиб жамоалар номи аниқланди:\n3-ўрин Чилонзор тумани 168-сонли умутаълим мактаби ёшларига;\n2-ўрин Янги ҳаёт тумани 329-сонли умумтаълим мактаби ўқувчиларига;\n1- ўрин Сирғали тумани 284-сонли умумтаълим мактаби йигит-қизларига насиб этди.\nМусобақада ғолиблари ва фаол иштирокчиларига федерация ва Миллий гвардия томонидан кубок, медаль ҳамда эсдалик совғалари топширилди.


Сирғали автомобиль бозоридаги нархлар (2016 йил 4 апрель) » Скачать музыку бесплатно новинки музыки 2016-2017\nСирғали автомобиль бозоридаги нархлар (2016 йил 4 апрель)\nКомментариев: 0 Просмотров: 467 Дата: 4-04-2016, 06:22 Сирғали машина бозори бу якшанба шаррос ёмғир ёғиб туришига қарамай, одамлар билан гавжум бўлди. Бозорда миллий автомобилларимиз нархи яна бироз тушган. Хорижий автомобиллар нархи аввалгидек бўлиб турибди. Хорижий автомобиллар: FORD MONDEO (ишлаб чиқарилган йили – 2008 й, юрган масофаси – 55 000 км, тел: +99893 999-76-74) – 18 000 ш.б. TOYOTA CAMRY (ишлаб чиқарилган йили – 2007 й, юрган масофаси – 123 000 км, тел: +99898 302-30-35) – 14 000 ш.б. CHRYSLER 300 (ишлаб чиқарилган йили – 2006 й, юрган масофаси – 160 000 км, тел: +99893 504-60-00) – 28 000 ш.б. TOYOTA PRADO (ишлаб чиқарилган йили – 2014 й, юрган масофаси – 3000 км, тел: +99897 770-10-74) – 48 000 ш.б. LAND CRUISER (ишлаб чиқарилган йили – 2010 й, юрган масофаси – 61 000 км, тел: +99897 770-10-74) – 47 000 ш.б. VOLKSWAGEN CARAVELLE (ишлаб чиқарилган йили – 2007 й, юрган масофаси – 200 000 км, тел: +99897 752-15-48) – 45 000 ш.б. MERCEDES-BENZ GELANDEWAGEN (ишлаб чиқарилган йили – 1994 й, юрган масофаси – 248 000 км, тел: +99897 708-87-88) – 27 000 ш.б. VOLSWAGEN (ЖУК) (ишлаб чиқарилган йили – 2000 й, юрган масофаси – 145 000 км, тел: +99891 776-03-03) – 7 000 ш.б. Миллий автомобилларимиз: CAPTIVA III (ишлаб чиқарилган йили – 2015 й/06/17 юрган масофаси – 8 000 км, тел: +99897 400-60-62) – 24 500 ш.б. ORLANDO II (ишлаб чиқарилган йили – 2014 й, юрган масофаси – 8 400 км, тел: +99893 539-08-06) – 14 500 ш.б. LACETTI I (ишлаб чиқарилган йили – 2009 й, юрган масофаси – 90 000 км, тел: +99893 465-66-65) – 8 000 ш.б. LACETTI II (ишлаб чиқарилган йили – 2010 й, юрган масофаси – 13 000 км, тел: +99893 792-03-13) – 10 000 ш.б. LACETTI III (ишлаб чиқарилган йили – 2011 й, юрган масофаси – 157 000 км, тел: +99890 346-19-50) – 8 900 ш.б. NEXIA COHC (ишлаб чиқарилган йили – 2004 й, юрган масофаси – 218 000 км, тел: +99897 480-86-66) – 6 700 ш.б. NEXIA II (ишлаб чиқарилган йили – 2015 й, юрган масофаси – 21 000 км, тел: +99890 909-93-78) – 8 500 ш.б. NEXIA II (ишлаб чиқарилган йили – 2013 й, юрган масофаси – 57 000 км, тел: +99890 909-93-78) – 6 700 ш.б. COBALT IV (ишлаб чиқарилган йили – 2014 й., юрган масофаси – 30 000 км, тел: +99893 506-60-29) – 9 000 ш.б. COBALT II (ишлаб чиқарилган йили – 2014 й, юрган масофаси – 76 000 км, тел: +99897 725-76-73) – 9 000 ш.б. COBALT I (ишлаб чиқарилган йили – 2013 й, юрган масофаси – 16 000 км, тел: +99893 654-08-83) – 7 500 ш.б. SPARK II (ишлаб чиқарилган йили – 2012 й, юрган масофаси – 91 000 км, тел: +99897 737-22-07) – 5 300 ш.б. SPARK IV (ишлаб чиқарилган йили – 2014 й, юрган масофаси – 27 000 км, тел: +99895 169-38-28) – 7 000 ш.б. SPARK I (ишлаб чиқарилган йили – 2014 й, юрган масофаси – 45 000 км, тел: +99897 711-33-76) – 5 500 ш.б. MATIZ (ишлаб чиқарилган йили – 2008 й, юрган масофаси – 349 000 км, тел: +99894 611-54-52) – 3 000 ш.б. MATIZ (ишлаб чиқарилган йили – 2012 й, юрган масофаси – 185 000 км, тел: +99893 571-08-90) – 3 800 ш.б. MATIZ (ишлаб чиқарилган йили – 2009 й, юрган масофаси – 215 000 км, тел: +99890 983-60-64) – 3 500 ш.б. DAMAS (ишлаб чиқарилган йили – 2012 й, юрган масофаси – 200 000 км, тел: +99890 319-83-66) – 4 900 ш.б. DAMAS (ишлаб чиқарилган йили – 2015 й., юрган масофаси – 73 км, тел: +99890 989-96-69) – 7 200 ш.б. Кузатувимиз жараёнида, LACETTI I (ишлаб чиқарилган йили – 2010 й, юрган масофаси – 94 000 км) – 6 900 ш.б., COBALT I (ишлаб чиқарилган йили – 2013 й, юрган масофаси – 54 000 км) – 6 700 ш.б., NEXIA II (ишлаб чиқарилган йили – 2014 й, юрган масофаси – 68 000 км) – 6 700 ш.б., NEXIA II (ишлаб чиқарилган йили – 2013 й, юрган масофаси – 72 000 км) – 5 500 ш.б., SPARK II (ишлаб чиқарилган йили – 2011 й, юрган масофаси – 180 000 км) –4 500 ш.б., DAMAS (ишлаб чиқарилган йили – 1999 й, юрган масофаси – 645 000 км) –2 900 ш.б., MATIZ (ишлаб чиқарилган йили – 2015 й, юрган масофаси – 420 км) – 5 100 ш.б. MATIZ (ишлаб чиқарилган йили – 2015 й, юрган масофаси – 36 000 км) – 4 700 ш.б.,га харид қилинди. Изоҳ: Нархлар шартли бирликда (ш.б.) берилмоқда. Aвтомобилларни юқорида кўрсатилган нарх билан олишингизга «Carzone.Uz» сайти кафолат бермайди. - деб хабар бермоқда Carzone.uz нашри.


Трамп Оқ уйда ўзидан бошқа барча ниқоб тақиб юришини буюрди — Sof.uz\nТрамп Оқ уйда ўзидан бошқа барча ниқоб тақиб юришини буюрди\n14.05 11:07 190 Тиббиёт\nАҚШ вице-президентининг матбуот котиби ва президентнинг катта маслаҳатчиси Стивен Миллернинг рафиқаси коронавирусга чалинганидан сўнг Президент Трамп Оқ уй ходимлари ва меҳмонларига шу ҳафтадан бошлаб ниқоб тақиб юришни буюрди.\n“Менга ёки бир-бирига яқин туришса, ниқоб тақишга мажбур. Мен ҳеч кимга яқин турмайман”, — деди Трамп.\nАмерика овози нашрининг хабар беришича, президентнинг ўзи маска тақмаган, ҳатто яқинда ниқоб тайёрловчи корхонага борганида ҳам.\n“Президентлар, бош вазирлар, диктаторлар, қирол ва қироличалар олдида ниқобда ўтирсам ғалати бўлади. Мен ўзимга эп кўрмайман”, — дейди у.\n“АҚШ президентининг ниқобда юриши тасвирий пропаганда нуқтаи назаридан Трампга тўғри келмайди. Назаримда, Трамп учун бу заифликдан далолат”, — дейди Техас А&М университетида сиёсатдан дарс берувчи Женнифер Мерсиека.\nАпрель бошида АҚШ Юқумли касалликларнинг олдини олиш маркази коронавирусдан сақланиш учун америкаликларга ниқоб тақишни тавсия қилган.\n“Кўпчилик маска тақиб юрса, ҳаводан ўтувчи вируслар, коронавирус, грипп тарқалишини камайтирса бўлади. Бу жуда ҳам муҳим”, — дейди Вандербилт университети профессори Уилям Шафнер.\nАҚШда аҳоли ниқоб тақишга ўрганмаган. Яқинда ўтказилган ижтимоий сўров натижасидан маълум бўлишича, демократларнинг 79 фоизи, республикачиларнинг эса 59 фоизи кўчада ниқоб тақиб юришини билдирган. Бу эса бундай амалиёт айрим америкаликларни карантинга қарши намойишга чиқишга ундаётган сиёсат қурбони бўлганини кўрсатади.\nТехаслик сиёсатшунос Женнифер Мерсиеканинг айтишича, сўнгги йилларда АҚШ жамиятида кузатилаётган бўлиниш соғлиқни сақлаш соҳасини ҳам қамраб олган.\n“20-30 йил давомида “биз уларга, улар эса бизга қарши” деган тушунча билан яшаб келган одамлар саломатлик масаласида ҳам “биз қандай фикрдамиз, улар қандай фикрда” деган қолипдан чиқа олмайди. Партиявий сиёсат доирасида фикрлаш жамоат хавфсизлигини хавф остига қўймоқда”, — дейди у.\nВакиллар палатасининг демократ спикери Ненси Пелоси республикачи президентни ниқоб тақмагани учун танқид қиларкан, Трамп бундай ҳалокатли пандемия пайтида ўрнак бўлиши керак, дейди.\nОқ уй Доналд Трамп АҚШ коронавирус тиббий ниқоб


27 сентябрь, 2020, 12:16\nПро-лига рақобатбардош жамоасидан айрилди.\nЯқинда “Андижон” клуби молиявий инқироз сабабли Coca-Cola Суперлигадаги иштирокини тўхтатишига бир баҳя қолганди. Лекин вилоят ҳокимлигининг саъйи-ҳаракатлари билан клуб қутқариб қолинди ва янги ҳомийга бириктирилди. Шу билан жамоанинг ҳаёти сақлаб қолинди. Афсуски, чемпионатимизда яна шунга ўхшаш ҳолат кузатилди ва бу сафаргиси анча жиддий бўлиб чиқди.\nГап шундаки, про-лигада иштирок этаётган Фарғонанинг “Истиқлол” жамоаси фаолиятини тўхтатишга мажбур бўлди. Клубнинг уй стадиони йўқлиги, бош ҳомийси эса Covid-19 пандемияси даврида молиявий қийинчиликларга учрагани сабабли про-лигадаги иштирокини тўхтатиш юзасидан ЎзПФЛга мурожаат қилганидан хабарингиз бўлса керак. Аслида бундай ҳолат футболимиз учун жуда оғриқли вазият ҳисобланади. Ахир Ўзбекистон чемпионатида бир клубнинг молиявий муаммолари сабабли фаолиятини тугатиши ҳеч қачон футболимизнинг фойдасига хизмат қилмайди.\nИнкор этмаймиз, ҳар бир жамоада маблағ масаласида маълум бир қийинчиликлар бўлиб туради. Бироқ вазият бир клубнинг тугатилишигача етиб борар экан, буниси энди жуда ачинарли ҳолат. Аслида эса вазият шу даражага етиб боришига йўл қўймаслик керак эди. Лекин клубнинг хусусий сектор томонидан молиялаштириб борилиши ва бунинг қанчалик машаққатли бўлганини англаш қийин эмас. “Истиқлол”даги муаммолар эса тўсатдан юз бергани йўқ. Маълум бўлишича, қишки тайёргарлик чоғида ҳам жамоа мана шундай қийинчиликлар билан курашиб келган. Бунинг устига Фарғонада муҳташам “Истиқлол” стадиони бўла туриб, турли сабабларга кўра жамоа уй стадионидан фойдалана олмай келган. Оқибатда, уй учрашувларини ўтказиш учун “Нефтчи”дан кўмак сўраган ва бу борада вилоятнинг бош жамоаси уларга ёрдам қўлини чўзган. Лекин бу ҳол узоқ давом этмаслиги маълум эди. Яъни, “Истиқлол”даги молиявий муаммолар ўз ечимини топмас экан, жамоа боши берк кўчага кириб қолиши табиий эди ва мана шундай ҳолат юз берди ҳам.\nАчинарлиси, “Истиқлол” айрим жамоаларга ўхшаб кун ўтса бўлди, қабилида иш кўрмаётганди. Уларнинг аниқ мақсади ва режалари бор эди. Про-лигада эса доимий равишда етакчилар қаторида курашиб келаётганди. Ҳар холда у ердаги рақобатни тушиб кетмаслигига ҳам хизмат қилиб келаётган жамоа эди. Суперлигага чиқиш “Истиқлол”нинг асосий орзусига айланган бир пайтда клубнинг “чўкиб” кетиши футболимиз жамоатчилиги учун оғир зарба бўлди, аслида. Наҳотки, “Истиқлол” ҳеч кимга керак бўлмай қолган бўлса?!\n“Истиқлол” про-лигадаги иштирокини тўхтатиши муносабати билан мазкур клуб ҳамда унинг футболчилари ўртасида тузилган меҳнат шартномалари муддатидан олдин бекор қилинган тақдирда, клуб футболчиларининг бошқа клублар сафида рўйхатдан ўтказилишига рухсат берилади, бу ҳақида ПФЛ расмий маълумот берди. Жамоа тугатилиши ортидан футболчиларнинг ишсиз қолишини олдини олиш учун ҳам ПФЛ “Истиқлол” ўйинчиларининг бошқа жамоаларга кўчиб ўтишига рухсат берди. Шунга кўра, жамоанинг кўплаб ўйинчиларига таклифлар тушганлиги ва аксарияти янги клубига эга бўлганлиги маълум бўлди.\nSports.uz сайтига маълум бўлишича, “Истиқлол”нинг етакчиси ва тўпурари ҳисобланган Мўйдин Мамазулумов про-лиганинг яна бир етакчиларидан бири – “Оқтепа” жамоасига ўтди. Бу ҳақда унинг ўзи маълум қилди ва ҳаттоки ўтган турда дебют ўйинини ўтказишга ҳам улгурди. Ярим ҳимоячи Умид Қодиров эса “Турон”дан тушган таклифни қабул қилди. Улуғбек Худойбердиев билан Тимур Маматмуродов “Динамо”да Сергей Лушан қўли остида ўйнашади. Рустам Абдуҳамидов ҳамда Умар Адхамзодага “Нефтчи” қизиқиш билдиргани сабабли Фарғонанинг бош жамоасига кўчиб ўтдилар. Шунингдек, Суперлига иштирокчиси “Бухоро” Файзулла Жуманқўзиевни ўз сафига қўшиб олди.\nКўриб турганингиздек, “Истиқлол” футболчилари жамоасиз қолиб кетишмади ва қисқа фурсатлар ичида янги клубларига эга бўлдилар. Аммо бизни ўйлантираётгани “Истиқлол”нинг кейинги тақдири қандай кечади? Клуб энди бутунлай тугатиладими ёки кейинги йилдан биринчи лигада иштирок этиши мумкинми? Бу борада ҳам ПФЛ уларга имконият бериш ниятида. Бизга маълум бўлишича, “Истиқлол”ни сақлаб қолиш учун охиригача ҳаракат қилинган, лекин етарли даражада кўмак бўлмаган. Бу эса Фарғона футболи учун ҳам жиддий зарба, аслида. Суперлигада бу вилоятдан ҳеч ким йўқ, про-лигада эса учта вакил бор эди, энди эса иккита қолди.\nХабарингиз бор, куни кеча Наманган вилояти ҳокими Хайрулла Бозоров Фарғона вилояти ҳокими вазифасига тайинланди. Яхши биламизки, у инсон футбол шинавандаси. Шу боис дарҳол одамлар орасида Фарғона футболи ривожланиши, “Нефтчи” яна олдинги мавқеига қайтиши ҳақидаги гап-сўзлар қулоққа чалинмоқда. Агар вилоят футболи яна олдинги мавқеини тикласа бундан фақат хурсанд бўламиз. Лекин бир нарсани ҳам тушунишимиз керакки, футбол ривожи ҳокимларнинг қўлига қараб қолиши керак эмас. Яъни, вилоят футболида ҳам, клубда ҳам тизим ишлаши лозим. Ҳоким фақатгина футболни кўтарсин деб тайинланмайди. Тўғри, Хайрулла Бозоров футболни яхши кўради ва бу борада ҳам нимадир қилиши мумкин. Аммо клублар ҳоким қандай ёрдам бераркин, деб қўлига қараб қолмагани маъқул. Чунки ҳар бир жамоанинг ўз раҳбари бор. Шундай экан, кўп нарса уларнинг қандай ҳаракат қилишига боғлиқ.


ЎзА - ДУШАНБАДАН ДУШАНБАГАЧА: жаҳон спортида қандай янгиликлар?\nДУШАНБАДАН ДУШАНБАГАЧА: жаҳон спортида қандай янгиликлар?\nПара атлетиканинг ядро улоқтириш тури бўйича Ўзбекистон чемпионати бўлиб ўтди. Онлайн тарзда ўтказилган ушбу мусобақанинг финал қисмида вилоятлардан жами 19 нафар сараланган спортчи иштирок этди.\nБу спортчиларнинг 19 нафар спортчидан 12 нафари Токио-2020 ёзги Паралимпия ўйинларига йўлланма берувчи жаҳон рейтинг жадвали натижалари билан таққослаганда, уларга нисбатан яхшироқ кўрсатгич қайд этди. Бундан ташқари, Нурхон Қурбонова, Муҳаммаджон Рехимов, Дилафруз Ахмадхонова ҳамда Элбек Султонов ўзларининг шахсий натижаларини янгилашга эришди.\nГерманиянинг Нинбург шаҳрида от спортининг конкур йўналиши бўйича “32. Nienburg Reiterfest” турнири ўтказилди ва унда ҳамюртмиз Бекзод Қурбонов совриндорлар қаторидан жой олди.\nБаҳслар якунига кўра баландлиги 135 см бўлган тўсиқлардан ўтиш беллашувларида Бекзод 60 нафар спортчиси орасида мусобақанинг кумуш медалига сазовор бўлди. 70 нафар иштирокчи баҳс олиб борган баландлиги 140 см.ни ташкил этган йўналишда эса спортчимиз бронза медали билан тақдирланди.\nРеспублика махсус комиссиясининг қарорига кўра Ўзбекистонда жорий этилган карантин чекловлари жорий йилнинг 15 августига қадар узайтирилди. Ўзбекистон Профессионал футбол лигаси ҳам мазкур қарорни ҳаётга татбиқ қилиш, юртимиздаги эпидемиологик вазиятнинг тобора жиддийлашиб бораётганлигини инобатга олиб 15 августга қадар барча футбол мусобақаларини (Суперлига, Прол-лига, 1-лига, Аёллар ва футзал чемпионатлари) вақтинча тўхтатишга қарор қилди.\n«Бунёдкор» клуби тарбияланувчиси, 18 ёшли ярим ҳимоячи Жасур Жалолиддинов Москва «темирйўлчилари» билан 5 йиллик шартномага имзо чекди. Жасур «Локомотив» сафида 23-рақамда ўйнайди.\nОФК 2021 ва 2022 йилги Осиё чемпионлар лигаси ва ОФК Кубоги учун квоталарни расман эълон қилди. Унга кўра олдиндан кутилганидек Ўзбекистон кейинги икки йил учун ОЧЛда 1+1 кўринишида квотага эга бўлади.\nБу дегани Ўзбекистон чемпиони тўғридан-тўғри ОЧЛнинг гуруҳ босқичида қатнашса, яна бир клубимиз мусобақани плей-офф босқичидан бошлайди.\nШунингдек, Суперлига вице-чемпиони ОФК Кубоги гуруҳ босқичида фаолият юритади. Агар Coca-Cola Кубоги ғолиби ОЧЛ гуруҳ босқичига йўл олган тақдирдагина ОФК Кубогида Суперлигамизда иккинчи ўринни олган жамоанинг иштирок этишига изн берилади. Мабодо, Ўзбекистон Кубоги соҳиби ОЧЛ саралаш ўйинларидан нарига ўтолмаса у ҳолда унинг ўзи ОФК Кубоги гуруҳ босқичида ўйнайди, Coca-Cola Суперлига вице-чемпиони эса халқаро майдонсиз қолади.\nБутунжаҳон бокс ассоциацияси (WBA) боксчиларнинг янгиланган рейтингини эълон қилди.\nУнга кўра, рейтингдан олти нафар ўзбекистонлик боксчи ўрин олган. Чарм қўлқоп усталаримиз аввалги ойдаги рейтингларини сақлаб қолишган.\nМуроджон Аҳмадалиев иккинчи енгил вазн тоифасида (-55,3 кг) чемпион сифатида қайд этилган. Аҳмадалиев шунингдек IBF йўналиши чемпиони ҳам ҳисобланади. Биринчи ярим ўрта вазн тоифасида (-63,5 кг) жангларини олиб бораётган икки боксчимиз аввалги ойдаги каби ўринларида қолишган. Шаҳрам Ғиёсов олтин, Шоҳжаҳон Эргашев эса еттинчи поғонани эгаллаб турибди. Биринчи ўрта вазн (-69,85 кг) тоифасида Исроил Мадримов эса иккинчи ўринда турибди. Иккинчи ўрта вазн тоифасидаги боксчимиз Бектемир Мелиқўзиев (-76,2 кг) эса 15-ўринга жойлашган. У айни пайтда WBA Continental Americas камари соҳиби бўлиб турибди. Яримоғир вазн тоифасида (-79,3 кг) Рустам Тўлаганов ҳам ТОП-15даги ўрнини сақлаб қолган - 15-ўрин.\nБуюк Британиянинг Брентвуд шаҳрида Matchroom Boxing томонидан пандемиядан сўнг илк бокс кечаси бўлиб ўтди. Кечанинг марказий жангида IBF International камари соҳиби Сем Эггингтон Тед Чисорага қарши рингга кўтарилди. Ўн икки раундга мўлжалланган баҳс тўлиқ давом этди ва очколар ҳисобига кўра Тед ғалаба қозонди.\nАҚШнинг Невада штати Лас-Вегас шаҳрида яна бир UFC турнири бўлиб ўтди. UFC Fight Night 173 турнирининг энг яхши жанги сифатида Бобби Грин ва Лендо Ванната ўртасидаги тўқнашув тан олинди. Ҳар икки жангчи кафолатланган гонорардан ташқари қўшимча 50 минг доллардан бонусни қўлга киритишди. Шунингдек, ёрқин жанглари учун Висенте Луке ва Женнифер Майя ҳам 50 минг долларлик бонусга эга бўлишди. Улар мос равишда Ренди Браун ва Жоанн Калдервудни мағлубиятга учратишди.\nЕнгил вазн тоифасида UFC чемпиони Хабиб Нурмагомедов ҳамда вақтинчалик камар соҳиби Жастин Гетжи ўртасидаги жанг манзили маълум бўлди. Абу-Дабининг Яс оролида барпо этилган «Жанглар ороли»да, 24 октябрь куни UFC 254 кечасида ўтказиладиган бўлди.\nБир неча ойлик танаффусдан сўнг Миллий баскетбол ассоциациясида чемпионат ўйинлари старт олди. Рестартнинг илк ўйинидаёқ америкалик афсонавий баскетболчи ЛеБрон Жеймс яна бир афсона Коби Браянтга тегишли рекордни янгилашга муваффақ бўлди. Учрашувда «Лос-Анжелес Лейкерс» «Лос-Анжелес Клипперс» жамоасини 103:101 ҳисобида таслим этди.\nШу тариқа, ЛеБрон Жеймс Мунтазам чемпионатдаги ўзининг 837-ғалабасини тантана қилди. Коби Браянтнинг ғалабалари сони 836 та эди. Бу кўрсаткич бўйича рекорди Карим Абдул-Жаббор бўлиб, унинг ҳисобида 1074 та ғалаба бор.\nБуюк Британиянинг Силверстоун трассасида навбатдаги Формула-1 гран-приси ташкил этилди. Мусобақанинг иккинчи саралаш синов пойгасида «Рейсинг Пойнт» вакили Ленс Стролл биринчи ўринни эгаллади. Кучли учликдан «Ред Булл» пилоти Александер Албон ва «Мерседес» аъзоси Валтерри Боттас жой олишган.\nФутбол бўйича Франция Лига Кубогида ПСЖ 9-бор бош соврин соҳиби бўлди. Жамоа бу муваффақиятга Лига Кубоги финалида «Лион»ни енгиб эришди. Учрашувнинг асосий ва қўшимча бўлимларида ҳисоб очилмади, пенальтилар cериясида эса ПСЖ 6:5 ҳисобида ғалаба қозонди. Бу ғалаба парижликларнинг жорий мавсумда мамлакатдаги барча тўртта совринни ўзиники қилишига асос бўлди. Бунгача клуб мамлакат чемпионлиги, кубоги ва Суперкубокда зафар қучганди.\nШвейцарияда ҳам янги чемпион номи маълум бўлди. Мамлакат чемпионатининг 35-тур доирасида «Янг Бойз» «Сён» (1:0)га қарши ўйинда ғалаба қозонди ва иккинчи ўриндаги «Санкт-Галлен»ни 5 очкога ортда қолдирган ҳолда, чемпионат тугашига бир тур қолганда муддатидан олдин Швейцария чемпионига айланди. «Янг Боайз» кетма-кет уч марта чемпион бўлди ва ўз тарихидаги 14-чемпионликни нишонлади.\nИталия чемпионати ҳам ниҳоясига етди. Бир тур аввал «Ювентус» муддатидан олдин чемпион бўлганди, сўнгги 38-турда эса «Интер» кумуш медални «Аталанта»дан «тортиб» олди.\n«Лацио» ҳужумчиси Чиро Иммобиле 36та голи билан Европа миллий чемпионатларида тўп тепадиган футболчилар орасида энг яхши тўпурар деган номга сазовор бўлди. Италиялик ҳужумчи фаолияти давомида илк маротаба «Олтин бутса» совринни қўлга киритди. У бу йўлда Роберт Левандовски («Бавария», 34 гол), Криштиану Роналду («Ювентус», 31 гол), Тимо Вернер («Лейпсиг», 28 гол), Лионел Месси («Барселона», 25 гол) каби жаҳон юлдузларини ортда қолдирди. «Олтин бутса» соврини 1968 йилдан буён Европанинг энг яхши тўпурарига топшириб келинади. Месси ушбу совринни қўлга киритиш борасида мутлақ рекордсмен ҳисобланади. У олти бор «Олтин бутса»га эга чиққан. Криштиану Роналдунинг ҳисобида эса тўртта «Олтин бутса» бор. Шунингдек, яна 9 нафар футболчи икки мартадан ушбу совринни қўлга киритишган.\nАнглия Кубоги финалида чемпионат совринларидан «қуруқ» қолган икки жамоа – «Челси» ва «Арсенал» клублари ўзаро рўбарў келишди. Ҳал қилувчи ўйинда аслида ҳисобни очиш меҳмонларга – «Челси» вакилларига насиб этганди. Пулишич иккала томон футболчилари ҳали майдонга кўникиб улгурмасиданоқ дарвозани нишонга олди. Бироқ мезбонлар ҳам кўп ўтмай ҳисобни тенглаштиришга муваффақ бўлишди, иккинчи бўлимнинг ярмида эса майдон эгалари иккинчи тўпини киритишди. Муҳими, ҳар иккала тўпга ҳам Обамеянг муаллифлик қилди. Шу тарзда «Арсенал» Кубок ўйинларидаги ўзининг 14-ғалабасини нишонлади.\nШу орқали «канонирлар» Англия Суперкубоги учун баҳсда иштирок этиш ҳуқуқини қўлга киритди. Энди «Арсенал» Англия чемпиони «Ливерпул»га қарши майдонга тушади. Учрашув 29 август куни «Уэмбли» стадионида бўлиб ўтади.\nАПЛнинг навбатдаги мавсуми эса 12 сентябрь куни старт олиши режалаштирилган.\nПортугалиядаги «Сюдад-ди-Коимбра» стадионида мамлакат кубогининг финал беллашуви бўлиб ўтди. Ҳал қилувчи финал ўйинида «Бенфика» ва «Порту» ўзаро куч синашди. Унда 2:1 ҳисобида ғолиб чиққан «аждарлар» 17-бор Португалия кубогини қўлга киритишди. Бу борада улар «Спортинг»га тенглашиб олишди. Кубокда ғолиб чиқиш бўйича рекордчи «Бенфика» (26 марта) ҳисобланади. Таъкидлаш жоиз, Сержиу Консейсао мураббийлигидаги «Порту» ушбу мавсумда мамлакат чемпионлигини ҳам қўлга киритганди.\nРоссия Премьер-лигаси мавсум якунларига кўра энг яхшиларни аниқлаш мақсадида ўтказган сўровномасининг натижаларини эълон қилди. Унга кўра:\nЭнг яхши мураббий – Сергей Семак («Зенит»)\nЭнг яхши ёш футболчи – Хвича Кварасхелия («Рубин»)\nЭнг яхши дарвозабон – Александр Беленов («Уфа»)\nЭнг яхши ҳакам – Владислав Безбородов\nЭнг яхши гол – Жорже Деспотович («Оренбург» сафида «Аҳмат» дарвозасига «Роналду услуби»да)\nЭнг яхши футболчи – Артём Дзюба («Зенит»)\nАдолат тамойиллари ва ҳалол ўйин кўрсатгани учун «фейр-плей» соврини – «Зенит»\nЭнг яхши яхши тўпурарлар – Артём Дзюба ва Сардор Азмун (иккаласи ҳам «Зенит»дан, иккаласида ҳам 17 тадан гол).\nТуркия Кубоги финалида «Трабзонспор» «Аланяспор» клубини 2:0 ҳисобида мағлуб этди ва тўққизинчи совринини қўлга киритди. Натижада трабзонликлар бу борада «Бешиктош» билан тенглашиб олди. Кубокни қўлга киритиш бўйича рекорд «Галатасарой»га тегишли — 18 марта.


АҚШда торнадо туфайли ҳалок бўлганлар сони 15 кишигача ошди\n23:52 / 22.01.2017\nАҚШда торнадо туфайли ҳалок бўлганлар сони 15 кишигача ошди, деб хабар бермоқда The Weather Channel нашри.\nЖумладан, Жоржия штатида табиий офатдан 11 киши ҳалок бўлди ва 23 киши жароҳат олди. Маҳаллий аҳоли пунктларидан бирида 2 киши торнадо ўтиб кетишини ўз уйида пойлаш вақтида ҳалок бўлган, шамол уйни учириб кетган.\nТорнадо 21 январдан бери тўхтамаяпти. Миссисипи губернатори Фил Брайант ўз штатида фавқулодда вазият тартибини эълон қилди, у ерда 50 киши турли жароҳатлар олган. Маълум қилинишича, Миссисипининг ўзида суғурта тўловлари 200 млн доллардан кам бўлмаган миқдорни ташкил қилади.\nТабиий офат шунингдек Луизиана, Алабама, Техас штатларини ҳам қамраб олган.


Халқаро ташкилот ваколатхонаси очилди - Ўзбекистон овози газетаси\nЎзбекистон БМТнинг Озиқ-овқат ва қишлоқ хўжалиги ташкилотига (Food and Agriculture Organization – FAO) 2001 йилда аъзо бўлган. Ўтган давр мобайнида ўзаро ҳамкорликда қурғоқчиликка қарши курашиш, ер деградациясининг олдини олиш, ўрмон хўжалигини ҳамда сабзавот уруғчилигини ривожлантириш, сувдан фойдаланишнинг тежамкор технологияларини жорий этишга оид ишлар амалга оширилган. Бугунги кунда балиқчилик ва аквакультурани ривожлантириш, тоғли ҳудудларда дарё ҳавзаларини барқарор бошқариш, зараркунандаларга қарши курашиш бўйича қатор лойиҳалар ҳаётга татбиқ этилмоқда.\nМулоқот чоғида ўзаро ҳамкорликни янада ривожлантириш юзасидан фикр алмашилди.\n– Мустақиллик йилларида Ўзбекистон пахта монокультурасига асосланган республикадан иқтисодий салоҳиятини кенг намоён этаётган, барча соҳалар изчил ривожланаётган мамлакатга айланди, – деди Жозе Грациану да Силва. – Озиқ-овқат экинлари майдони кенгайтирилаётгани, қишлоқ хўжалиги маҳсулотлари етиштириш ва уларни қайта ишлаш саноати жадал ривожланаётгани эътиборга сазовор. Бу нафақат Ўзбекистон, балки бошқа мамлакатларда ҳам озиқ-овқат хавфсизлигини таъминлашда муҳим аҳамият касб этади.\nТошкентда БМТнинг Озиқ-овқат ва қишлоқ хўжалиги ташкилоти ваколатхонаси очилди.\nШу муносабат билан бўлиб ўтган тадбирда вазирлик ва идоралар раҳбарлари, дипломатик корпус вакиллари, соҳа мутахассислари иштирок этди.\nМамлакатимизда БМТнинг қатор таркибий тузилмалари – Жаҳон соғлиқни сақлаш ташкилоти, Болалар жамғармаси, Аҳолишунослик жамғармаси, Таълим, фан ва маданият масалалари бўйича ташкилоти, Тараққиёт дастури, ОИВ/ОИТС бўйича бирлашган дастури ваколатхоналари фаолият кўрсатаётир. Пойтахтимизда БМТнинг яна бир нуфузли органи – Озиқ-овқат ва қишлоқ хўжалиги ташкилоти ваколатхонасининг очилиши ўзаро ҳамкорлик кўламини кенгайтиради. Мазкур ваколатхона мамлакатимизда қишлоқ хўжалигини янада ривожлантириш, соҳа ходимларининг малакасини ошириш, жаҳоннинг илғор тажрибаларини ўрганиш ва мамлакатимизнинг бу борадаги ютуқларини кенг ёйишга хизмат қилади.


Бариша қишлоғи аҳолиси Ал-Бағдодийни ипак ва матолар сотувчи савдогар деб ҳисоблаган » Ўзбекистон янгиликлари – Zamin.uz\n30 октябрь 2019, 23:33\nИдлиб вилоятидаги Бариша қишлоғида яшовчи халқ ИШИД етакчиси Абу Бакр Ал-Бағдодийни террорчилар раҳбари эканлигини билмаган ва уни ипак ҳамда матолар савдоси билан шуғулланадиган катта тадбиркор деб ҳисоблаган. Бу ҳақда «РИА Новости»га таяниб Дарё хабар берди.\nМаҳаллий аҳоли вакиллари террористик ташкилот раҳбарининг Бариша қишлоғидан 500 метр узоқликда бетон деворлар билан ўралган катта уйда яшовчи савдогар деб ҳисоблаган.\n«У ерда катта уй бор эди, унда матолар савдоси билан шуғулланувчи Абу Муҳаммад Ҳалабий исмли савдогар яшарди», — дея интервью берган маҳаллий аҳоли вакили Абу Аҳмад Бариша. Унинг сўзларига кўра, ал-Бағдодийнинг қўшнилари уни хорижлик муҳожир деб ҳисоблаган.\nШунингдек, Абу Аҳмад Бариша АҚШ ҳарбийларининг 27 октябрда кундуз вақтида қишлоққа келгани, ИШИД етакчисига қарши операция тахминан тўрт соат давом этгани ва қишлоқдаги кўплаб уйларга зиён-заҳмат етганлигини билдирган. Бағдодий яшаган уй дронлар ҳужуми натижасида вайрон қилинган.\nАл-Бағдодий — ҳақиқий исми-шарифи Иброҳим Авад Иброҳим ал-Бадрий 2014 йилдан бери ИШИД террорчиларининг раҳнамоси ҳисобланади ва шу йили Мосулда эгаллаб олинган масжидда Яқин Шарқ ҳудудида ислом ҳалифалиги ташкил қилинганини эълон қилган.\nАбу Бакр ал-Бағдодий Суриянинг Идлиб вилоятида АҚШ ҳарбийларининг ҳаводан йўллаган ҳужуми натижасида ўлгани, ИШИД раҳнамоси бўлган Бағдодий ўрнини унинг икки ёрдамчисидан бири эгаллаши хабар қилинган. АҚШ президенти Дональд Трамп Ироқ, Сурия, Америка, Россия, Туркия ва курдларга операциядаги ҳамкорлик учун миннатдорчилик билдирган ва Бағдодийнинг «итдек ўлим топгани»ни қайд этиб, маълумотни расман тасдиқлаган.\nИШИД собиқ раҳбарининг жасади қолдиқлари денгизга оқизилиши ва ташкилот раҳбарлигини келиб чиқиши туркман миллатига мансуб ироқлик собиқ зобит Абдулла Қардош эгаллаши маълум бўлган. 26 октябрь, шанба куни тунда Суриянинг Идлиб вилоятида ўтказилган операция вақтида ўлган ИШИД раҳнамоси Абу Бакр ал-Бағдодийнинг жасади қолдиқлари Ироққа олиб келинган.\nТеглар: Ал-Бағдодий Бариша савдогар\nЯнгиликлар » Дунё » Бариша қишлоғи аҳолиси Ал-Бағдодийни ипак ва матолар сотувчи савдогар деб ҳисоблаган\n09:28 Ўзбекистон Республикасининг иккита йирик банки CLICK билан битимни имзолади!


Ўзбекистон ёлланма жангарилар ва террористларнинг фуқаролигини бекор қилиши мумкин\n15:11 / 11.08.2015\n2015 йил 10 август куни Ўзбекистон Республикаси Президенти Ислом Каримов “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонунга имзо чекканлиги ҳақида хабар берилган эди.\nУшбу Қонун асосида 5та Кодекс, 6та Қонунга ўзгартиш ва қўшимчалар киритилди. Бу ҳақда "xushnudbek.uz" хабар берди.\nЖумладан, «Ўзбекистон Республикасининг фуқаролиги тўғрисида»ги қонунга фуқароликни йўқотиш билан боғлиқ янги асос киритилди.\nУнга кўра, агар шахс хорижий давлат фойдасини кўзлаб фаолият юритиш ёки тинчлик ва хавфсизликка қарши жиноятлар содир этиш орқали жамият ва давлат манфаатларига жиддий зарар етказган бўлса ҳам Ўзбекистон Республикасининг фуқаролиги йўқотилиши мумкин.\nЭслатиб ўтамиз, бунгача қуйидаги асослар бўлганда Ўзбекистон Республикаси фуқаролиги йўқотилар эди:\n2) агар чет элда доимий яшовчи шахс беш йил давомида узрли сабабларсиз консуллик ҳисобига турмаган бўлса;\n3) агар Ўзбекистон Республикаси фуқаролиги ёлғонлиги шак-шубҳасиз маълумотлар ёки сохта ҳужжатларни тақдим этиш натижасида олинган бўлса.


Ироқ Нефт вазирлигининг билдиришича¸ бундан икки йил олдин АҚШ бошчилигидаги коалиция кучлари мамлакатни босиб олганларидан буëн Ироқ нефт саноати 11 миллиард доллар зарар кўрган.\nВазирлик матбуот вакили Ассем Яиҳоднинг айтишича¸ 2003 йилнинг июн ойида Ироқ нефтни қайта экспорт қила бошлаганидан жорий йилнинг 31 майига қадар исëнчилар 300 марта нефт иншоотларига қарши қўпорувчилик ҳаракатларини амалга оширган.\nУнга кўра¸ қўпорувчилик ҳаракатларининг кўпчилиги мамлакат шимолидаги нефт иншоотларида содир этилган. Шимолдаги нефт қудуқларидан кунига 400 минг баррел нефт қазиб олинади. Ироқ босиб олинмасидан олдин бу рақам кунига 800 минг баррелни ташкил этган.


Умид Аҳмаджонов: «Купер миллионлаб ўзбекистонликларнинг узоқ йиллик орзусини амалга оширишига умид қиламиз» - Халқ сўзи\nУмид Аҳмаджонов: «Купер миллионлаб ўзбекистонликларнинг узоқ йиллик орзусини амалга оширишига умид қиламиз»\n10:39 02 Август 2018 Спорт\nЎзбекистон миллий олимпия қўмитаси раҳбари Умид Аҳмаджонов Ўзбекистон терма жамоаси бош мураббийи сифатида иш бошлаётган Эктор Купер ҳақида ўз фикрлари билан ўртоқлашди.\n“Купер билан яхши ниятлар ҳамда жиддий мақсадлар йўлида келишувга эришдик. Умид қиламизки, миллионлаб ватандошларимизнинг узоқ йиллик орзуларини рўёбга чиқаришда бу инсон бизга ёрдам беради.\nБиз Европа футболи нафасини Ўзбекистонга олиб кира оладиган, ўз футболчиларига қаҳрамонлик ҳисларини сингдира оладиган, жамоалари ҳар қандай рақибга тик қарай оладиган, энг муҳими, Жаҳон Чемпионати сари йўлни босиб ўтган тажрибали мураббийни истагандик. Бизнингча, Купер бу талабларга мос келади.\nМана шундай мутахассиснинг олиб келиниши учун шароит яратиб бераётган Ўзбекистон ҳукуматига ҳамда янги бош мураббийни сабр билан кута олган халқимизга миннатдорчилик билдираман”, – дея Аҳмаджоновнинг сўзларини келтиради МОҚ матбуот хизмати.